cyanic-selkie/wikianc huggingface dataset:
མཛོད་ནས་བསྟན་པའི་སྲིད་པའི་བྱུང་རབས་སྐོར་ལ་དཔྱད་བསྡུར་བྱས་པ་
༼ རྗེའི་འགྲེལ ༽ དྲལ་བཞི། ༡ མུ་ཆོ་ལྡེམ་དྲུག ༢ སྲིད་བོན་བྱིང་རུམ། ༣ གཤེན་ཁྲི་འོད་གསལ་བུ། ༤ གནམ་ཁྲོ་གཤེན་རྒྱལ་བ། ལྕམ་བཞི། ༡ ལྷ་མོ་མདངས་ལྡན་མ། ༢ ༼འོད་འཕྲོ་མ། འདི་ཆད་པ་འདྲ།༽ ༣ འོད་རྒྱས་མ། ༤ རྒྱལ་མོ་གསེར་སྤྱོད། ༼ལྷ་འགྲེལ༽ དྲལ་བཞི། ༡ མུ་ཆོ་ལྡེམ་དྲུག ༢ སྲིད་བོན་ཕྱིང་རུམ། ༣ གཤེན་ཁྲི་འོད་གསལ་བ། ༤ གནམ་ཁྲོ་གཤེན་རྒྱལ། ལྕམ་བཞི། ༡ ལྷ་མོ་མདངས་ལྡན་མ། ༢ འོད་འཕྲོ་མ། ༣ འོད་རྒྱས་མ། ༤ རྒྱལ་མོ་གསེར་ལོ་སྤྱོད། ༼སྒྲ་འགྲེལ༽ དྲལ་བཞི། ༡ ས་བ་རབ་གླིང་བཞི། ༢ རླུང་བ་རབ་གླིང་རྩོལ། ༣ མེ་ཁྲི་རྨང་རྒྱལ་བ། ༤ ཆུ་ལྡེའོ་སྐད་ཆེན། སྲིང་བཞི། ༡ སྲ། ༢ འདེགས། ༣ སྨིན། ༤ གསོ། ༼ཕྱར་བ་ཐང་ཆེན༽ དྲལ་བཞི། ༡ ས་གཤེན་བ་རབ་གླིང་བཞི། ༢ རླུང་གཤེན་བ་རབ་གླིང་རྩོལ། ༣ མེ་གཤེན་ཁྲི་རྨང་རྒྱལ་བ། ༤ ཆུ་གཤེན་ལྡེ་བོ་སྐད་ཆེན། སྲིང་མོ་བཞི། ༡ སྲ་བྱེད་ས་ཡི་ལྷ་མོ། ༢ འདེགས་བྱེད་རླུང་གི་ལྷ་མོ། ༣ སྨིན་བྱེད་མེ་ཡི་ལྷ་མོ། ༤ གསོ་བྱེད་ཆུ་ཡི་ལྷ་མོ།
༼བདུན༽ སྐྱིན་དང་ངར་ཆེན་སྤྲུལ་པ་ནི། །སྨན་དང་ཞོགས་ཀྱི་རྒྱལ་མོར་བཤོས། །ལྕམ་དྲལ་བཞི་བཞི་བརྒྱད་དུ་བལྟམས། །
༼ རྗེའི་འགྲེལ ༽ དྲལ་པོ་བཞི། ༡ གཡུང་དྲུང་སྟག་ག་ཆུང་། ༢ གཟིག་ག་ཆུང་། ༣ རིག་པའི་ཆེ་ཆུང་། ༤ སྐྱེས་བུ་ཙུགས་བཙུམ། ལྕམ་བཞི། ༡ ཆུ་སིལ་རྒན་མོ། ༢ དྲོད་ཀྱི་རྒྱལ་མོ། ༣ གྲང་སིལ་བྱེད་མ། ༤ ཟ་བྱེད་སྲིན་འདུལ་མ། ༼ལྷ་འགྲེལ༽ དྲལ་པོ་བཞི། ༡ གཡུང་དྲུང་སྟག་ག་ཆུང་། ༢ གཟིག་ག་ཆུང་། ༣ རིག་ཁྱེའུ་ཆུང་། ༤ སྐྱེས་བུ་གཅུང་བཙན། ལྕམ་བཞི། ༡ ཆུ་སིལ་རྒན་མོ། ༢ དྲོད་ཀྱི་རྒྱལ་མོ། ༣ གྲང་བསིལ་བྱེད་མ། ༤ ཟ་བྱེད་སྲིན་འདུལ་མ། ༼སྒྲ་འགྲེལ༽ དྲལ་བཞི། ༡ གཅེན་ཡེ་སངས་སྤྲིན་རུམ་རྗེ། ༢ དེ་འོག་ཏུ་པང་རླངས་རུམ་རྗེ། ༣ དེ་འོག་གནམ་ཆར་རོལ་པོ་རྗེ། ༤ དེ་འོག་ཆབ་ཤང་རྒྱལ་བ་རྗེ། ལྕམ་བཞི། ༡ གཅེན་མོ་ཆུ་བདག་སྡིང་ནམ་མ། ༢ དེ་འོག་ཁ་བ་ལྷབས་ཆེན་སྐྱོལ། ༣ དེ་འོག་ཆབ་སིལ་མ་མོ་སྐོར། ༤ དེ་འོག་འཁྱགས་པ་རྒྱས་འདེབས་མ། ༼ཕྱར་བ་ཐང་ཆེན༽ དྲལ་བཞི། ༡ མིང་པོ་ཡེ་སངས་སྤྲིན་རུམ་རྗེ། ༢ དེ་འོག་དུ་པང་རླང་རུམ་རྗེ། ༣ དེ་འོག་གནམ་ཆར་རོལ་པའི་རྗེ། ༤ ཐ་ཆུང་ཐབ་ཤིང་རྒྱལ་བ་རྗེ། ལྕམ་བཞི། ༡ སྲིང་མོ་ཆུ་བདག་སྡེ་ནམ་མ། ༢ དེ་འོག་ཁ་བ་ལབས་ཆེན་སྐྱོལ། ༣ དེ་འོག་ཆབ་སིལ་མ་མོ་སྐར། ༤ དེ་འོག་འཁྱགས་པ་རྒྱས་འདེབས་མ།
༼ རྗེའི་འགྲེལ ༽ དྲལ་ལྔ། ༡ ཡི་གེ་བ་འཕྲུལ་བྱེད། ༢ མཁན་པོ་བཟོ་ལྷ་འཕྲུལ་སྣ་ཚོགས་པ། ༣ དག་སེལ་སྨན་གྱི་འཕྲུལ། ༤ སྒྱུ་ཅིང་རྩིས་ཀྱི་འཕྲུལ། ༥རྒྱུར་མཁན་སྤྲུལ་པ། ལྕམ་ལྔ། ༡ ལྷ་མོ་ཡིད་འོང་མ། ༢ སྒྲ་མཁན་གྱི་རྒྱལ་མོ། ༣ དག་བྱེད་ཁྲུས་ཀྱི་རྒྱལ་མོ། ༤ གསོ་བྱེད་སྨན་གྱི་རྒྱལ་མོ། ༥ ལྷ་མོ་སྒྱུ་འཕྲུལ། ༼ལྷ་འགྲེལ༽ དྲལ་ལྔ། ༡ ཡི་གེ་པ་འཕྲུལ་བྱེད་ཆེན་པོ། ༢ མཁན་ལྷ་འཕྲུལ་སྣ་ཚོགས་པ། ༣ དུག་སེལ་སྨན་གྱི་འཕྲུལ། ༤ སྒྱུར་ཅིས་རྩིས་ཀྱི་འཕྲུལ། ༥སྒྱུ་མཁན་སྤྲུལ་པ། ལྕམ་ལྔ། ༡ ལྷ་མོ་ཡིད་འོང་མ། ༢ སྨྲ་མཁན་ལྷ་ཡི་རྒྱལ་མོ། ༣ དག་བྱེད་ཁྲུས་ཀྱི་རྒྱལ་མོ། ༤ གསོ་བྱེད་སྨན་གྱི་རྒྱལ་མོ། ༥ ལྷ་མོ་སྒྱུ་འཕྲུལ། ༼སྒྲ་འགྲེལ༽ དྲལ་ལྔ། ༡ གསོ་བྱེད་སྣང་བ། ༢ སྨིན་བྱེད་དྲོད་འབེབས། ༣ སྡུད་བྱེད་འཁྱིལ་པ། ༤ སྲ་བྱེད་གཞི་འཛིན། འདིར་གཅིག་མ་ཚང་བ་འདྲ། ལྕམ་ལྔ། ༡ སྣང་གསལ་དབྱིག་མ། ༢ འདེགས་བྱེད་སྒྲོལ་མ། ༣ སྡུད་བྱེད་གློང་འཁྱིལ། ༤ སྲ་བྱེད་རྟེན་མ། འདིར་གཅིག་མ་ཚང་བ་འདྲ། ༼ཕྱར་བ་ཐང་ཆེན༽ དྲལ་ལྔ། ༡ མིང་པོ་ཡི་གེ་འཕྲུལ་བྱེད། ༢ བཟོ་ལྷ་སྣ་ཚོགས་འཕྲུལ་བསྒྱུར། ༣ དུག་སེལ་སྨན་གྱིས་འཕྲུལ་བསྒྱུར། ༤ གཙུག་ལག་རྩིས་ཀྱི་འཕྲུལ་བསྒྱུར། ༥ སྤྲུལ་འགྱེད་སྒྱུ་མ་མཁན། སྲིང་ལྔ། ༡ ལྷ་མོ་ཡིད་ཤོང་མ། ༢ སྒྲ་མཁན་ལྷ་ཡི་རྒྱལ་མོ། ༣ དག་བྱེད་ཁྲུས་ཀྱིས་རྒྱལ་མོ། ༤ གསོ་བྱེད་སྨན་གྱི་རྒྱལ་མོ། ༥ ཐ་ཅུང་ལྷ་མོ་སྒྱུ་འཕྲུལ་མ།
༼དགུ༽ ས་བླ་དོག་རུམ་སྤྲུལ་པ་ནི། །སྤྲུལ་པ་གཏེར་འཛིན་རྒྱལ་མོར་བཤོས། །ལྕམ་དྲལ་བཅུ་གཅིག་བལྟམ་པ་ཡིན། །
༼ རྗེའི་འགྲེལ ༽ ས་ཡི་ལྷ་འོད་དེ། འོད་འཆང་། འོད་ལས་སྤྲུལ་པ། འབྱུང་བ་གཏེར་གྱི་ལྷ་ལྔ། ལྕམ་སྤྲུལ་པའི་ལྷ་མོ་གཡུང་འབྲང་གི་སྲུང་མ་གསུམ་མོ། ། ༼ ལྷ་འགྲེལ༽ ས་ཡི་ལྷ་འོད་དེ། འོད་འཆང་། འོད་ལས་སྤྲུལ་པ། འབྱུང་བའི་གཏེར་གྱི་ལྷ་ལྔ། ལྕམ་སྤྲུལ་པའི་ལྷ་མོ་གཡུང་འབྲང་གི་སྲུང་མ་གསུམ་མོ། ། ༼སྒྲ་འགྲེལ༽ དྲལ་དྲུག ༡ ཤར་སྒོའི་སྟག་སྐྱ་བོ། ༢ བྱང་སྒོའི་བྱ་དམར་མོ། ༣ ནུབ་སྒོའི་གཡག་རོག་པོ། ༤ ལྷོ་སྒོའི་འབྲུག་སྔོན་པོ། ༥ དབུས་ཀྱི་གེ་རེ་ལྡོང་ཕྲོམ། ༦ སྟེང་གི་འབྲུག་རུམ་སིལ་མ། ལྕམ་ལྔ། ༡ དབུས་ཀྱི་གཟི་ལྡན་མ། ༢ ཤར་གྱི་གཡུང་དྲུང་བུ་གཅིག་མ། ༣ བྱང་གི་སྐལ་ལྡན་འོད་འཕྲོ་མ། ༤ ནུབ་ཀྱི་བཀྲག་འཛིན་སྨིན་བྱེད་མ། ༥ ལྷོའི་སྐལ་ལྡན་བུ་གཅིག་མ། ༼ཕྱར་བ་ཐང་ཆེན༽ མིང་པོ་དྲུག ༡ ཤར་གྱི་སྒོ་བསྲུངས་སྟག་སྐྱ་བོ། ༢ ལྷོ་ཡི་སྒོ་བསྲུངས་འབྲུག་སྔོན་པོ། ༣ ནུབ་ཀྱི་སྒོ་བསྲུངས་གཡག་རོག་པོ། ༤ བྱང་གི་སྒོ་བསྲུངས་བྱ་དམར་པོ། ༥ དབུས་ཀྱི་ཀྱེ་རི་ལྡོང་ཕྲོམ། ༦ སྟེང་གི་འབྲུག་རུམ་ཟིལ་བ། ལྕམ་ལྔ། ༡ དབུས་ཀྱིས་གཟི་ལྡན་མ། ༢ ཤར་གྱི་གཡུང་དྲུང་་ནུ་གཅིག་མ། ༣ ནུབ་ཀྱིས་བཀྲགས་འཛིན་སྨིན་བྱེད་མོ། ༤ ལྷོ་ཡི་སྐལ་ལྡན་ནུ་གཅིག་མ། ༥ བྱང་གི་སྐ་ལྡན་འོད་འཕྲོ་མ།
༼བཅུ༽ སྲིད་དེ་ལྗོན་ཕྱུགས་སྤྲུལ་པ་ནི། །འཁོར་བ་དུག་གི་རྒྱ་མོར་བཤོས། །སྲིད་པ་ལྕམ་དྲལ་བཅོ་ལྔ་བལྟམ། །
༼རྗེའི་འགྲེལ༽ སྲིད་པ་ལྕམ་བདུན་ནི། གཡང་གི་ལྷ་མོ་བཞི་དང་། རྐུ་བྱེད་ཀྱི་ཚེ་འཕྲོག་མ་གསུམ་མོ། །དྲལ་བརྒྱད་ནི། ཕྱི་ཡི་འགུགས་བྱེད་བཞི་དང་། ཚེ་བདག་བཞིའོ། ། ༼ལྷ་འགྲེལ༽ སྲིད་པ་ལྕམ་བདུན་ནི། གཡང་གི་ལྷ་མོ་བཞི་དང་། སྐུ་བྱེད་ཀྱི་ཚེ་འབྲོག་མ་གསུམ་མོ། །དྲལ་བརྒྱད་ནི། ཕྱྭའི་འགུག་བྱེད་བཞི་དང་། ཚེ་བདག་བཞིའོ། ། ༼སྒྲ་འགྲེལ༽ བླ་ཡི་གཅེན་དྲུག ༡ འདུར་གསས་པདྨའོ། ༢ བཀྲ་གསས་སྡེང་འབྲེང་། ༣ སྨན་གསས་སིལ་མ། ༤ དཔལ་གསས་ཆེམ་བུ། ༥ དྲི་གསས་ངན་རྒྱལ། ༦ རྒོད་གསས་ཁྱུང་རུམ། བར་གྱི་ཚིགས་དྲུག ༡ གཤེད་གསས་ཁྲི་ལོ། ༢ བརླ་གསས་ཕོ་མ། ༣ སྲིག་གསས་བ་བ། ༤ གཤོག་གསས་ཐེའུ་ཡུག ༥ ལམ་གསས་ཕྱན་བུ། ༦ ཐུགས་ལས་སྤུར་བུ། འོག་གི་ལྕམ་དྲུག ༡ ཤར་གྱི་ཧ་ལི་སྟག་མགོ ༢ བྱང་གི་ཧུ་ལི་འབྲང་མགོ ༣ ནུབ་ཀྱི་དང་ཆོགས་འབྲོང་མགོ ༤ ལྷོའི་འགྱིང་མ་འཕྲུལ་ཆེན། ༥ སྟེང་གི་དུར་སྨན་གར་མོ། ༦ འོག་གི་བརླ་ལྕམ་ཐང་མོ། ༼ཕྱར་བ་ཐང་ཆེན༽ འདུར་གསས་བླ་ཡི་གཅེན་དྲུག ༡ འདུས་གསས་རྨ་བོ། ༢ བཀྲ་གསལ་སྟེང་འབྲང་། ༣ སྨན་གསས་སིལ་མ། ༤ དབལ་གསས་ཆེམས་པ། ༥ དྲི་གསས་ང་རྒྱལ། ༦ རྒོད་གསས་ཁྱུང་རུམ། བར་གྱི་ཚིག་དྲུག ༡ གཤེན་གསས་ཁྲི་ལོ། ༢ བླ་གསས་ཕོ་མ། ༣ སྲི་གསས་པ་བ། ༤ གཤོགས་གསས་ཐེའུ་ཡུག ༥ ལམ་གསས་བྱམས་བུ། ༦ ཐུག་གསས་ཡུར་བ། འདུར་གསས་འོག་གི་ལྕམ་དྲུག ༡ ཤར་གྱི་ཧ་ལི་སྟག་མགོ ༢ ལྷོ་ཡི་འགྱིང་མ་འཕྲུལ་ཆེན། ༣ ནུབ་ཀྱི་དོང་ཆོགས་འབྲོང་གི་དབུ། ༤ བྱང་གི་ཧུ་ལི་འབྲུག་གི་མགོ ༥ སྟེང་གི་འདུར་སྨན་དཀར་མོ། ༦ འོག་གི་བླ་ལྕམ་ཐང་མོ།
༼ རྗེའི་འགྲེལ ༽ དབལ་མོ་དགུ་དང་། གྱད་མོ་དགུ། སྤར་མ་དགུའམ། སྨན་གྱི་ལྷ་མོ་དགུ་དང་། སྨན་གྱི་སྐྱེས་བུ། རྩི་ཡི་ལྷ་མོ་དགུ་སྟེ་ཉེར་བདུན་ནོ། ། ༼ལྷ་འགྲེལ༽ དབལ་མོ་དགུ་དང་། གྱད་མོ་དགུ། སྨན་གྱི་ལྷ་མོ་དགུ། སྨན་གྱི་སྐྱེས་བུ། རྩིས་པའི་ལྷ་མོ་དགུ་སྟེ་ཉེར་བདུན་ནོ། ། ༼སྒྲ་འགྲེལ༽ བླའི་གཅེན་དགུ་ནི་དབྱིངས་ཡེ་ཤེས་ཀྱི་གཟེ་མ་དགུ། བར་གྱི་ཚིགས་དགུ་ནི་མཁའ་ཀློང་གི་གྱད་མོ་སྟོབས་ཆེན་དགུ། འོག་གི་གཅུང་དགུ་ནི། ལས་ཐབས་ཀྱི་ཐང་མོ་བྱིན་ཏེ་མ་དགུ། ༼ཕྱར་བ་ཐང་ཆེན༽ དབལ་ཟ་སྨན་ཀྱིས་ལྷ་མོ་དགུ། །གྱད་མོ་གཡུང་དྲུང་བདག་མོ་དགུ། །ཐང་མོ་རྩི་ཡི་ལྷ་མོ་དགུ། །དེ་ལྟར་མགོ་བརྙན་ཉི་ཤུ་བདུན། །ཞེས་གསལ།
༼བཅུ་གཉིས།༽ གནམ་སྨན་དཀར་མོའི་སྤྲུལ་པ་ནི། །ཡིད་ཀྱི་ལྷ་སྲས་འོད་དང་བཤོས། །འོད་ཀྱི་ལྷ་སྲས་ལྕམ་དྲལ་བཞི། །
༼ རྗེའི་འགྲེལ ༽ ༡ འོད་ཀྱི་ལྷ་དཀར་པོ། ༢ ལྷ་སྲས་རྒྱལ་བ། ༣ འོད་ཀྱི་ལྷ་མོ་མདངས་ལྡན་མ། ༤ འོད་ཀྱི་ལྷ་མོ་རབ་ཏུ་ཚིམ་བྱེད་མ། ༼ལྷ་འགྲེལ༽ ༡ འོད་ཀྱི་ལྷ་དཀར་པོ། ༢ ལྷ་སྲས་རྒྱལ་བ། ༣ འོད་ཀྱི་ལྷ་མོ་མདངས་ལྡན་མ། ༤ འོད་ཀྱི་ལྷ་མོ་རབ་ཏུ་ཚིམ་བྱེད་མ། ༼སྒྲ་འགྲེལ༽ དྲལ་གཉིས། ༡ གཅེན་གནམ་ལྷ་དཀར་པོ། ༢ གཅུང་འོད་ལ་འཕྲུལ་པོ། ལྕམ་གཉིས། ༡ གཅེན་ཁྲི་མ་སྟོང་འཕྱོ། ༢ གཅུང་འཕྱོ་མ་ཡེ་སངས། ༼ཕྱར་བ་ཐང་ཆེན༽ དྲལ་གཉིས། ༡ མིང་པོ་གནམ་ལྷ་དཀར་པོ། ༢ འོད་ལྷ་འཕྲུལ་པོ། ལྕམ་གཉིས། ༡ སྲིང་མོ་ཁྲི་མ་སྟོང་འཕྱོ། ༢ འཕྱོ་མ་ཡེ་སངས།
༼བཅུ་གསུམ༽ ཡ་ཤ་ཕྱུག་མོའི་སྤྲུལ་པ་ནི། །བཟང་སྟེ་ཡོགས་ཀྱི་བདག་མོར་བཤོས། །ཡོན་བདག་ལྕམ་དྲལ་དགུ་རུ་བལྟམ། །
༼ རྗེའི་འགྲེལ ༽ ༡ ཁྲིན་ཡོགས། ༢ དབལ་ཡོགས། ༣ གཉེར་ཡོགས། ༤ འཚམས་ཡོགས། ༥ བདུད་ཡོགས། ༦ དམུ་ཡོགས། ༧ རྒྱལ་ཡོགས། ༨ ལྟད་ཡོགས། ༩ མ་ཡོགས། ༼ལྷ་འགྲེལ༽ ༡ ཁྲིན་ཡོག ༢ གཉེར་ཡོག ༣ དབལ་ཡོག ༤ མཚམས་ཡོག ༥ བདུད་ཡོག ༦ དམུ་ཡོག ༧ རྒྱལ་ཡོག ༨ ལྡང་ཡོག ༩ མ་ཡོག ༼སྒྲ་འགྲེལ༽ ༡ གཉེར་ཡོགས་གཉེར་རྗེ་ཐང་པོ། ༢ ཁྲིན་ཡོགས་ཁྲིན་རྗེ་དག་པ། ༣ འཚམས་ཡོགས་འཚམས་རྗེ་པའོ། ། ༤ བདུད་ཡོགས་ནག་པོ་བཀྲག་མེད། ༥ དམུ་ཡོགས་ག་པ་ལོང་ཏོག ༦ བཙན་ཡོགས་མདའ་རབས་གོང་བཞི། ༧ མ་ཡོགས་ཁྲི་བཞུར་སྨོད་མོ། ༨ རྟིང་ཡོགས་ཐེར་ཤེ་ལྕགས། འདིར་གཅིག་མ་ཚང་བ་འདྲ་བས་འདུར་རྒྱུད་དུ་བདུན་རྒྱལ་ཡོགས་ཟ་བྱེད་ཁ་བོ་ཆེ་ཟེར་བ་དེ་ཡིན་སྙམ། ༼ཕྱར་བ་ཐང་ཆེན༽ ༡ གཉེར་ཡོགས་ཡོགས་རྗེ་ཐང་བོ། ༢ ཁྲིན་ཡོགས་ཁྲི་རྗེ་དག་པ། ༣ འཚམས་ཡོགས་འཚམས་རྗེ་ཡ་བོ། ༤ བདུད་ཡོགས་ནག་པོ་བཀྲག་མེད། ༥ དམུ་ཡོགས་ཀབ་པ་ལི་ཐོགས། ༦ བཙན་ཡོགས་མདའ་རབས་གོང་སྐྱོན། ༧ རྒྱལ་ཡོགས་ཟ་བྱེད་ཁ་བོ་ཆེ། ༨ མ་ཡོགས་ཁྲི་བཞུར་སློད་མོ། ༩ སྟེང་ཡོགས་མ་ཝེར་ཤེལ་ལྕགས། ༼བཅུ་བཞི༽ མི་མཁན་མ་མོའི་སྤྲུལ་པ་ནི། །རྫི་བ་དུང་ཕྱུར་འོད་དང་བཤོས། །མིང་སྲིང་ལྕམ་དྲལ་བརྒྱད་དུ་བལྟམ། ། ༼ རྗེའི་འགྲེལ ༽ ༡ སྟོང་གསུམ། ༢ སེ་འ་ཞ། ༣ དབྲང་ཞང་ཞུང་། ༤ རྒྱལ་དྲང་རྗེ། དེ་རྣམས་མིང་དང་སྲིང་དུ་སྲིད། ཅེས་གསལ། ༼ལྷ་འགྲེལ༽ ༡ སྟོང༼ལྡང༽དང་སུམ་པ། ༢ སེ་འ་ཞ། ༣ དབྲ་ཞང་ཞུང་། ༤ རྒྱལ་རྟང་རྗེ་རྣམས་མིང་དང་སྲིང་དུ་སྲིད། ༼སྒྲ་འགྲེལ༽ ༡ དབུའི་རྩུག་རུམ་ནས་རྒྱལ་རིགས་ཆེ་ཞིང་གཉན་པ་སྲིད། ༢ ཐུགས་ཀྱི་དང་གོང་ནས་རྗེ་རིགས་བཙུན་གྱིན་མཐོ་བ་སྲིད། ༣ ལྟེ་བའི་རྒྱས་རུམ་ནས་བྲམ་ཟེ་གཙང་ཞིང་དག་པ་སྲིད། ༤ ཞབས་ཀྱི་པུས་གོང་ནས་རྨང་རིགས་རྩམ་གྱིན་རྡོལ་པ་སྲིད། ཕོ་མོ་ཕྱེ་བས་བརྒྱད། ཞེས་གསལ། ༼ཕྱར་བ་ཐང་ཆེན༽ རྒྱལ་རིགས་ཆེ་ཞིང་གཉན་པ་གཉིས། །ཡུམ་གྱི་དབུ་ཡི་གཙུག་ནས་འཁྲུངས། །རྗེ་རིགས་མཐོ་ཞིང་བཙུན་བ་གཉིས། །ཐུགས་ཀྱིས་དང་གོང་དག་ནས་སྲིད། །བྲམ་ཟེ་གཙང་ཞིང་དག་པ་གཉིས། །ལྟེ་བའི་རྒྱས་རུམ་དག་ནས་བསྲིད། །རྨངས་རིགས་རྩམ་ཀྱིན་གདོལ་པ་གཉིས། །ཡུམ་གྱི་པུས་མོའི་གོང་ནས་བསྲིད། །དེ་ལྟར་ལྕམ་དྲལ་ཟུར་བཞི་ནི། དང་བོ་སུམ་པ་དང་། སེ་འ་ཞ་དང་། དབྲ་ཞང་ཞུང་དང་། རྒྱལ་དྲང་རྗེའི་སྲིད་པར་སོང་ངོ་། །ཞེས་གསལ།
༼བཅོ་ལྔ༽ ཟ་མཁན་མ་མོའི་སྤྲུལ་པ་ནི། །ཆུ་བདག་ཀླུ་ཡི་རྒྱལ་པོར་བཤོས། །ཆུ་བདག་མིང་སྲིང་བཅུ་དྲུག་བལྟམ། །
༼ རྗེའི་འགྲེལ ༽ མིང་པོ་བརྒྱད་ནི། ཀླུའི་རྒྱལ་པོ་བརྒྱད་དོ། །ལྕམ་མོ་བརྒྱད་ནི་དེའི་གཅུང་མོ་མཚོ་སྨན་བརྒྱད་ཡིན་ནོ། །ཡང་ཀླུ་ཕྲུག་ཟུར་ཕུད་ཅན་མིང་སྲིང་བརྒྱད་ཡིན་ནོ་གསུངས་སོ། །ཞེས་གསལ། ༼ལྷ་འགྲེལ༽ མིང་པོ་བརྒྱད་ལ་ཀླུའི་རྒྱལ་པོ་བརྒྱད་དོ། །ལྕམ་མོ་བརྒྱད་ལ་དེའི་གཅུང་མོ་མཚོ་སྨན་བརྒྱད་ཡིན་ཟེར་བ་དག་ཀྱང་ཡོད་དོ། །ཡང་ཀླུ་བྲུག༼ཕྲུག༽ཟུར་ཕུད་ཅན་མིང་སྲིང་བརྒྱད་ཡིན་ནོ། །ཞེས་གསལ། ༼སྒྲ་འགྲེལ༽ མིང་པོ་བརྒྱད། ༡ མ་དྲོས་གཟི་ཆེན། ༢ མགོ་འོ་འཇིག་པོ། ༣ ཟིན་སྲེགས་ཐང་པོ། ༤ གཙུག་ན་ནོར་བུ། ༥ ཀླུ་རྒྱལ་ཐང་པོ། ༦ ལེགས་པ་མཐའ་ཡས། ༧ དུང་སྐྱོང་དཀར་པོ། ༨ རིགས་ལྡན་མཆོག སྲིང་བརྒྱད། ༡ ཀླུ་མོ་གཟི་ལྡན་མ། ༢ ཀུན་ལ་དགྱེས། ༣ རིགས་འཛིན་མ། ༤ གཏེར་འཛིན་མ། ༥ ཐིང་ལོ་སྨན། ༦ པདྨ་འཛིན། ༧ ཀར་ཤམ་མ། ༨ བུམ་རྣ་མ། ༼ཕྱར་བ་ཐང་ཆེན༽ མིང་པོ་བརྒྱད། ༡ གཅེན་མལ་དྲོལ་གཟི་ཆེན། ༢ དེ་འོག་དགའ་བོ་འཇོག་པོ། ༣ དེ་འོག་ཟིལ་སྲེགས་ཐང་པོ། ༤ དེ་འོག་གཙུག་ན་ནོར་བུ། ༥ དེ་འོག་ཀླུ་རབ་ཐང་པོ། ༦ དེ་འོག་ལེགས་པ་མཐའ་ཡས། ༧ དེ་འོག་ཀླུ་རྒྱལ་དུང་སྐྱོངས། ༨ ཐ་ཅུང་རིགས་ལྡན་སྟོབས་མཆོག སྲིང་མོ་བརྒྱད། ༡ གཅེན་མོ་གཟི་ལྡན་མ། ༢ དེ་འོག་ཀླུ་མོ་ཀུན་ལ་དགྱེས། ༣ དེ་འོག་ཀླུ་མོ་རིགས་འཛིན་མ། ༤ དེ་འོག་ཀླུ་མོ་གཏེར་འཛིན་མ། ༥ དེ་འོག་ཀླུ་མོ་ཐང་མོ་སྨན། ༦ དེ་འོག་ཀླུ་མོ་པད་མ་འཛིན། ༧ དེ་འོག་ཀླུ་མོ་དཀར་ཤམ་མ། ༨ དེ་འོག་ཀླུ་མོ་བུམ་རྣ་མ།
༼བཅུ་དྲུག༽ ཤེད་ཟ་ན་མོའི་སྤྲུལ་པ་ནི། །ཤེད་ལས་སྐྱེས་ཀྱི་ལྷ་དང་བཤོས། །བྱེད་པའི་སྐྱེས་བུ་བཅུ་གཉིས་སྲིད། །
༼ རྗེའི་འགྲེལ ༽ ༡ ག་ཏ། ༢ མི་ཕམ་པ། ༣ ལ་བ་ཅན། ༤ རྫོགས་བྱེད། ༥ གཅེར་བུ། ༦ ལྟོ་ལྡན། ༧ བདེ་བ། ༨ ཡང་དག་རྫོགས། ༩ རྫོགས་ལྡན། ༡༠ ངོ་མཚར་བསྟན། ༡༡ གཞན་གྱིས་མི་ཐུབ་པ། ༡༢ གཞོན་ནུ་བཅུ་གཉིས་ཏེ་ལ་སོགས་གསུངས་སོ། །ཞེས་གསལ། ༼ལྷ་འགྲེལ༽༡ ག་ཏ། ༢ མི་ཕམ་པ། ༣ ལྭ་བ་ཅན། ༤ རྫོགས་བྱེད། ༥ གཅེར་བུ། ༦ ལྡེ་ལྡན། ༧ བདེན་པ། ༨ ཡང་དག་རྫོགས། ༩ རྫོགས་ལྡན། ༡༠ ངོ་མཚར་སྟོན། ༡༡ གཞན་གྱི་མི་ཐུབ་པ། ༡༢ གཞོན་ནུ། དེ་དག་ཀྱང་བདག་དང་། སྲོག འགྲོ་བ། གསོ་བ། སྐྱེས་བུ། གང་ཟག ཤེད་ཅན། ཤེད་ལས་སྐྱེས། བྱེད་པ་པོ། ཚོར་བ་པོ། ཤེས་པོ་བ། ཐོང་པོ་བ་ཞེས་བྱ་བར་ཡང་དག་པར་མི་འགྱུར་མི་འཕོ་བའོ། །ཞེས་གསལ། ༼སྒྲ་འགྲེལ༽ བླའི་གཅེན་བཞི། ༡ འཛིན་བྱེད་དབལ་གྱི་རྒྱལ་པོ། ༢ གནོད་བྱེད་སྟག་རྒྱལ་དེ་བོ། ༣ རྟེན་བྱེད་སྐྱིན་འདང་མི་ཕུད། ༤ སྐྱེད་བྱེད་རབ་རྒ་དུན་ཤགས། བར་གྱི་ཚིགས་བཞི། ༡ དབྱར་བྱེད་ཤང་ཤང་སྐར་མ། ༢ སྟོན་བྱེད་དུན་པ་རྟ་འཚོ། ༣ རྒུན་བྱེད་འཁྱག་པ་སྒང་ཁྱེར། ༤ སྤྱིད་བྱེད་ང་ཤོ་རླུང་ཆེན། འོག་གི་གཅུང་བཞི། ༡ སྐྱོབ་བྱེད་ཕོ་ལྷ་རྗི། ༢ གྲོགས་བྱེད་དགྲ་བླ་དར་མ། ༣ སྟོངས་བྱེད་མ་ལྟ༼ལྷ༽བུ་རྫི། ༤ འཚོ་བྱེད་ཞང་ལྷ་དྲིན་ཆེན། ༼ཕྱར་བ་ཐང་ཆེན༽ བླ་ཡི་གཅེན་བཞི། ༡ འཛིན་བྱེད་དབལ་གྱི་རྒྱལ་པོ། ༢ གནོད་བྱེད་སྟག་རྒྱལ་དེ་བོ། ༣ བརྟེན་བྱེད་རབ་དགའ་དུན་ཤག ༼འདིར་སྒྲ་འགྲེལ་དུ། ༣ རྟེན་བྱེད་སྐྱིན་འདང་མི་ཕུད། ༤ སྐྱེད་བྱེད་རབ་རྒ་དུན་ཤགས། ཞེས་གསལ་བ་ལྟར་ཡིན་སྙམ།༽བར་གྱི་ཚིག་བཞི། ༡ དབྱར་བྱེད་ཤང་ཤང་སྐར་བ། ༢ སྟོན་བྱེད་དུལ་བ་རྟ་མཚའོ། ༣ རྒུན་བྱེད་འཁྱགས་པ་སྒང་ཁྱེར། ༤ དཔྱིད་བྱེད་ང་ཤོ་རླུང་ཆེན་པོ། འོག་གི་གཅུང་བཞི། ༡ སྐྱོབས་བྱེད་ཕ་ལྷ་མོ་རྫི། ༢ གྲོགས་བྱེད་དགྲ་ལྷ་དར་མ། ༣ སྡོངས་བྱེད་མ་ལྷ་བུ་རྫི། ༤ འཚོ་བྱེད་ཞང་ལྷ་དྲན་ཆེན་པོ།
༼བཅུ་བདུན༽ དབལ་སོ་རྣོན་མོའི་སྤྲུལ་པ་ནི། །དབལ་གྱི་མི་ཐུང་ཚོན་གང་བཤོས། །དབལ་ནི་ལྕམ་དྲལ་བཅུ་དྲུག་སྲིད། །
༼བཅོ་བརྒྱད༽ ཕྱྭ་ཙེའི་རྒྱལ་མོའི་སྤྲུལ་པ་ནི། །དམུ་དག་ཆུ་ཡི་རྒྱལ་པོར་བཤོས། །ལྕམ་དྲལ་བཅོ་བརྒྱད་བལྟམ་པ་ཡིན། །
༼བཅུ་དགུ༽ སྲིད་པའི་ལྷ་མོའི་སྤྲུལ་པ་ནི། །གཤིན་བློན་འགོ་སྐྱ་རྗེ་དང་བཤོས། །གཤིན་བུ་འབྲིང་ང་མིང་སྲིང་གཉིས། །
༼ རྗེའི་འགྲེལ ༽ ༡ སྲིད་བུ་འབྲང་ང་། ༢ སྲིད་ལྕམ་བྱུར་མ། ༼ལྷ་འགྲེལ༽ ༡ སྲིན་བུ་བྲང་ང་། ༢ སྲིན་ལྕམ་བྱུར་མ། ༼སྒྲ་འགྲེལ༽ ༡ མིང་པོ་གཤིན་བུ་འབྲང་ང་། ༢ སྲིང་མོ་འབྲང་འདུལ། ༼ཕྱར་བ་ཐང་ཆེན༽ འདིའི་སྐོར་མ་དཔེ་ཆད་འདུག
ས་བཅད་གཉིས་པ། མེད་ཁམས་སྟོང་པའི་རྒྱལ་པོའི་རབས། ༼གཅིག༽ མེད་ཁམས་སྟོང་པའི་རྒྱལ་པོ་དང་། །མུན་ནག་ཐིབས་ཀྱི་བཙུན་མོར་བཤོས། །ལྷ་སྲིན་མིང་སྲིང་བཅུ་དྲུག་བྱུང་། །
༼ རྗེའི་འགྲེལ ༽ མིང་པོ་བརྒྱད། ༡ གཅེན་པོ་ཤི་རབས་རླག་རུམ་རྗེ། ༢ དེ་འོག་བདུད་རབས་བཙན་རུམ་རྗེ། ༣ དེ་འོག་གདོན་རབས་བགེགས་རུམ་རྗེ། ༤ དེ་འོག་ཀླུ་རབས་གཉན་རུམ་རྗེ། ༥ དེ་འོག་གནོད་སྦྱིན་དྲུག་རུམ་རྗེ། ༦ དེ་འོག་ཟ་བྱེད་སྲིན་རུམ་རྗེ། ༧ དེ་འོག་ཁ་ལྡིང་དྲི་ཟ་རྗེ། ༨ དེ་འོག་ལྟོ་འཕྱེ་སྲིད་རུམ་རྗེ། སྲིང་མོ་བརྒྱད། ༡ གཅེན་མོ་ས་ཡི་ནག་མོ་མིག་དགུ་མ། ༢ དེ་འོག་མ་བླ་ཆུད་མོ་རེ་འབྱམས། ༣ དེ་འོག་མོ་གདོན་རྒྱལ་མོ་ཟོང་ཟང་། ༤ དེ་འོག་ཀླུ་ལྕམ་ཁོད་དེ་རིང་མོ། ༥ དེ་འོག་ས་གཞི་རིན་ཆེན་གཙུག་འབེབས་མ། ༦ དེ་འོག་ས་སྲིན་ནག་མོ་མགོ་དགུ་མ། ༧ དེ་འོག་འཇིགས་བྱེད་འགོག་མ་རླུང་མགོ་ཅན། ༨ སྲིད་ཟ་མོང་བུ་ཐུང་། ༼ལྷ་འགྲེལ༽འདིར་རྩ་ཚིག་དྲངས་པ་ཙམ་ལས་སོ་སོའི་མིང་་གསལ། ༼སྒྲ་འགྲེལ༽ མིང་པོ་བརྒྱད། ༡ ཤི་ཞིང་རླག་པར་རྒ༼དགའ༽བ། ༢ གསོད་ཅིང་གཅོད་པར་རྒ་བ། ༣ གནོད་ཅིང་འགལ་བར་རྒ་བ། ༤ ན་ཞིང་གཅོང་བར་རྒ་བ། ༥ ཐུང་ཞིང་ཆད་པར་རྒ་བ། ༦ ཟ་ཞིང་འཆའ་བར་རྒ་བ། ༧ འཛིན་ཅིང་འགུགས་པར་རྒ་བ། ༨ ལྕི་ཞིང་འཐིབས་པར་རྒ་བ། སྲིང་མོ་བརྒྱད། ༡ དལ་ཁ་ཆོ་རྒུ་འབེབས་པ། ༢ ཆུད་ཀྱི་ངར་ཁ་སློང་བ། ༣ བལ་ནད་རྒྱུ་གཟེར་གཏོང་བ། ༤ མཛེ་ནད་སྐྱ་ཡམས་གཏོང་བ། ༥ སའི་རྟེན་ཕུར་འཛིན་པ། ༦ ཞ་གྲུབ་དམུ་ཆུ་སྐྱིལ་བ། ༧ ཡ་ཆ་ཏབ་སྣོལ་གཏོང་བ། ༨ བུ་ཁྱོ་ནོར་ལ་ཟ་བ། ༼ཕྱར་བ་ཐང་ཆེན༽ འདིའི་སྐོར་མ་དཔེ་ཆད་འདུག
༼གཉིས༽ ཤི་རབ་རླག་རུམ་སྤྲུལ་པ་ནི། །རྫུ་འཕྲུལ་ཐང་ཐང་བླ་མརབཤོས། །གཤིན་རྗེ་མིང་སྲིང་བཅུ་དྲུག་བྱུང་། །
༼ རྗེའི་འགྲེལ ༽ མིང་པོ་བརྒྱད། ༡ གཤིན་རྗེ་སྨིག་པ། ༢ གཤིན་རྗེ་ཕྱྭ་སངས། ༣ གཤིན་རྗེ་དར་མ་ར་ཙ། ༤ གཤིན་རྗེ་གསལ་ཤིང་། ༥ ཁྲམ་ཤིང་། ༦ དམར་པོ་སྲོག་ལ་རྔམ། ༧ ངལ་བ་དགུ་བ། ༨ བདུད་ལ་ན། སྲིང་མོ་བརྒྱད། ༡ ཁ་འབར་མ། ༢ སྦེར་བྱེད་མ། ༣ ལྕེ་འབར་མ། ༤ དུག་ཧྲུལ་མ། ༥ གློག་སྒྱུ་མ། ༦ འཕྲ་མ་མཁན། ༧ རྦོད་གཏོང་མ། ༨ ལས་མཁན་མ། ༼ལྷ་འགྲེལ༽ མིང་པོ་བརྒྱད། ༡ གཤིན་རྗེ་དམིགས་པ། ༢ གཤིན་རྗེ་ཕྱྭ་སངས། ༣ གཤིན་རྗེ་དར་མངར་རྩ། ༤ གཤིན་རྗེ་གསལ་ཤིང་། ༥ ཁྲམ་ཤིང་། ༦ དམར་པོ་སྲོག་ལ་རྔམ། ༧ རལ་པ་དགུ་པ། ༨ བདུད་ལེན། སྲིང་མོ་བརྒྱད། ༡ ཁ་འབར་མ། ༢ སྤོར་བྱེད་མ། ༣ ལྕེ་འབར་མ། ༤ དུག་ཧྲུལ་མ། ༥ གློག་སྒྱུ་མ། ༦ ཕྲ་མ་མཁན། ༧ སྦོད་གཏོང་མ། ༨ ལས་མཁན་མ། ༼སྒྲ་འགྲེལ༽ མིང་པོ་བརྒྱད། ༡ སྨིགས་པ་ཁྲམ་ཐོགས། ༢ ཐོམ་པོ་འགོ་སྐྱ། ༣ གཤིན་བྱེའུ་འབྱབ་མ། ༤ བཀའ་ཁྱེད་ཐང་པོ། ༥ ཡིད་འཛིན་དིང་བ། ༦ རླ་འཛིན་རོལ་པོ། ༧ ཆ་གར་གློག་སྐྱེན། ༨ གཤིན་ཆུ་རབ་སྲུང་། སྲིང་བརྒྱད། ༡ རྩིས་འགྲེམས་མ། ༢ སོ་སེར་དཔོན་མ། ༣ འབྱབ་སྐྱེན་མ། ༤ ཐུགས་འཛིན་མ། ༥ ཉུར༼མྱུར༽འཛིན་མ། ༦ རྟང་འཛིན་མ། ༧ དུར་གློག་མ། ༨ ཟམ་སྐྱུར་མ། ༼ཕྱར་བ་ཐང་ཆེན༽མིང་པོ་བརྒྱད་ལས་འདི་ཡན་མ་དཔེ་ཆད། ༦ གཤིན་རྗེ་བླ་འཛིན་རོལ་པ། ༧ གཤེན་རྗེ་ཆ་གར་གློག་སྐྱིན། ༨ གཤིན་ཆུ་རབ་བསྲུངས། སྲིང་བརྒྱད། ༡ གཤིན་ལྕམ་རྩིས་འགྲམ་མ། ༢ དེ་འོག་གཤིན་ལྕམ་སོ་སོར་མ། ༣ དེ་འོག་གཤིན་ལྕམ་འཇམ་སྐྱོན་མ། ༤ དེ་འོག་གཤིན་ལྕམ་ཐུགས་འཛིན་མ། ༥ དེ་འོག་གཤིན་ལྕམ་ཉུར་འཛིན་མ། ༦ དེ་འོག་གཤིན་ལྕམ་རྟ་འཛིན་མ། ༧ དེ་འོག་གཤིན་ལྕམ་དུར་གློག་མ། ༨ ཐ་ཅུང་གཤིན་ལྕམ་ཟང་བསྒྱུར་མ།
༼གསུམ༽ བདུད་རབས་བཙན་རུམ་སྤྲུལ་པ་ནི། །རི་བདག་སྤྲུལ་པའི་བཙུན་མོར་བཤོས། །དམུ་བདུད་མིང་སྲིང་དྲུག་ཏུ་བྱུང་། ། འདིར་དྲུག་གསལ་ཡང་སྒྲ་འགྲེལ་དུ་བཅུ་དྲུག་བསྟན།
༼ རྗེའི་འགྲེལ ༽ ༡ དམུ་བདུད་རོལ་པོ། ༢ ཤོར་བ་གཞུ་ནུ། ༣ ཡ་བ་སྐྱ་ཅིག ༤ དམུ་ལྕམ་པྲ་མ། ༥ བདུད་མེ་གློག་སྲིན་མ། ༦ དལ་གྱི་བདག་མོ། ༼ལྷ་འགྲེལ༽༡ དམུ་བདུད་རོལ་པོ། ༢ ཤོར་བ་གཞོན་ནུ། ༣ ཡག་བ་རྐྱ་གཅིག ༤ དམུ་ལྕམ་ཕྲ་མ། ༥ བདུད་མོ་གློག་མ་སྲིན། ༦ དལ་གྱི་བདག་མོ། ༼སྒྲ་འགྲེལ༽ ༡ ཞའོ་དམུ་ཞྭ། ༢ ལོང་བ་དམུ་ལོང་། ༣ འཐིབས་པ་དམུ་འཐིབས། ༤ གྲུམ་པོ་དམུ་གྲུམ། ༥ ནག་པོ་བཀྲག་མེད། ༦ སྐྱའོ་དབུགས་མེད། ༧ དཀར་པོ་ཚིལ་མེད། ༨ སྐྱེས་བཟང་ལྡང་ཡག ༩ འགྲན་དེ་ཡ་བོ། ༡༠ ཤུ་བོ་ལག་རིང་། ༡༡ དམུ་རྗི་ཟ་སྨད་དྲུག་དང་བཅུ་དྲུག ཅེས་གསལ། ༼ཕྱར་བ་ཐང་ཆེན༽ ༡ གཅེན་ཞ་བོ་དམུ་ཞལ། ༢ དེ་འོག་ལོང་བ་དམུ་ལོང་། ༣ དེ་འོག་འཐིབ་པོ་དམུ་འཐིབས། ༤ དེ་འོག་འགྲུམ་བ་དམུ་འགྲུམ། ༥ དེ་འོག་ནག་པོ་བཀྲག་མེད། ༦ དེ་འོག་སྐྱ་བོ་དབུགས་མེད། ༧ དེ་འོག་དཀར་པོ་ཚིག་མེད། ༨ དེ་འོག་སྐྱེ་བཟང་ལྡང་ཡག ༩ དེ་འོག་འགྲན་མེད་ཡ་བོ། ༡༠ དེ་འོག་ཉུ་འོ་ལག་རིང་། དམུ་འཛི་ཟ་སྨད་དྲུག་བཅས། ཞེས་གསལ།
༼བཞི༽ གདོན་རབས་བགེགས་རུམ་སྤྲུལ་པ་ནི། །སྔོ་སྟེ་ངད་ཀྱི་བཙུན་མོར་བཤོས། །གདོན་བགེགས་མིང་སྲིང་ཉི་ཤུ་བྱུང་། །འདིར་ཉི་ཤུ་གསལ་ཡང་འགྲེལ་ཁག་ཏུ་ཉེར་བདུན་བསྟན།
༼ རྗེའི་འགྲེལ ༽ མིང་པོ་བཅུ་བཞི། ཕྱོགས་མཚམས་ཀྱི་གདོན་ཆེན་པོ་བརྒྱད་དང་། ཚངས་པའི་ཐེའུ་རང་། སའི་ཐེའུ་རང་ནག་པོ། གྲིབ་ནོན། སྲུལ་པོ། ཡུལ་གདོན། ཕུང་འདྲེ། སྲིང་མོ་བཅུ་གསུམ། ༡ འབྲོག་སྲིན། ༢ རྐོང་སྲིན། ༣ ཆུ་སྲིན། ༤ བམ་སྲིན། ༥ སྟག་སྲིན། ༦ དེ་མོ། ༧ མོ་གདོན། ༨ མ་ཡམས། ༩ གོ་ལེ་མ། ༡༠ ཚོགས་ཀྱི་རྗེ་མོ། ༡༡ ལྟེ་རྫོང་མ། ༡༢ ཁ་བྷར་རྐོང་སྐྲ་མ། ༡༣ གླིང་བཞི་རབ་འབྱམས་མ། ༼ལྷ་འགྲེལ༽ མིང་པོ་བཅུ་བཞི། ཕྱོགས་མཚམས་ཀྱི་གདོན་ཆེན་པོ་བརྒྱད་དང་། ཚངས་པའི་ཐེའུ་རང་། ས་ཐེའུ་རང་ནག་པོ། གྲིབ་གནོན། སླུབ་པོ། ཡུལ་གནོན། ཕུང་འདྲེ། སྲིང་མོ་བཅུ་གསུམ། ༡ འབྲོག་སྲིན། ༢ རྐོང་སྲིན། ༣ ཆུ་སྲིན། ༤ བམ་སྲིན། ༥ སྟག་སྲིན། ༦ དེ་མོ། ༧ མ་གདོན། ༨ མ་ཡམ། ༩ གོལ་མ། ༡༠ ཚོགས་ཀྱི་རྗེ་མོ། ༡༡ ལྟེ་རྫོང་མ། ༡༢ ཁ་འབར་རྐྱང་སྒྲ་མ། ༡༣ གླིང་བཞི་རབ་འབྱམས་མ། ༼སྒྲ་འགྲེལ༽ གནམ་གྱི་དབེན་རྒུ། བྱར་གྱི་བྱེའུ་རྒུ། ས་ཡི་རྒྱལ་རྒུ། ༼ཕྱར་བ་ཐང་ཆེན༽ གཅེན་ནི་གནམ་གྱི་འཕེན་དགུ། འབྲིང་ནི་བར་སྣང་གཡེན་དགུ། ཐ་ཅུང་ས་ཡི་བགེགས་རྒྱལ་དགུ།
༼ལྔ༽ ཀླུ་རབས་གཉན་རུམ་སྤྲུལ་པ་ནི། །ཆུ་བདག་ནག་པོ་ཀློང་དགུར་བཤོས། །ལྕམ་དྲལ་བཅུ་དྲུག་བལྟམས་པ་ཡིན། །ཞེས་ལྕམ་དྲལ་བཅུ་དྲུག་གསལ་ཡང་འགྲེལ་རྣམས་སུ་དྲུག་ལས་མ་གསལ།
༼ རྗེའི་འགྲེལ ༽ ༡ རྒྱལ་རིགས། ༢ རྗེའུ་རིགས། ༣ བྲམ་ཟེའུ་རིགས། ༤ དམངས་རིགས། ༥ གདོལ་བའི་རིགས། ༦ ཀླུ་མགོན་དཀར་པོ་དཀར་མོའི་རིགས། ༼ལྷ་འགྲེལ༽༡ རྒྱལ་རིགས། ༢ བྲམ་ཟེའུ་རིགས། ༣ རྗེ་རིགས། ༤ རྨང་རིགས། ༥ གདོལ་པའི་རིགས། ༦ ཀླུ་མི་མགོན་དཀར་པོ་དཀར་མོའི་རིགས། ༼སྒྲ་འགྲེལ༽ དྲལ་གསུམ། ༡ གླུ་རབ་བཟང་དོ་རེ། ༢ གླུ་འབྲིང་མཚན་ཏོ་རེ། ༣ ཐང་གླུ་ག་པོ་རྗེ། ལྕམ་གསུམ། ༡ གླུ་ལྕམ་དན་ནེ་མ། ༢ གླུ་སྲིན་གྲུམ་བྱེད་མ། ༣ མང་ཝེར་གླུ་བདུད་མོ། ༼ཕྱར་བ་ཐང་ཆེན༽ ༡ གཅེན་ཀླུ་རབ་བཟང་ཏོ་རེ། ༢ འབྲིང་བ་གླུ་འབྲིང་མཚན་ཏོ་རེ། ༣ ཐ་ཅུང་གླུ་ཐང་གང་པོ་རྗེ། ལྕམ་གསུམ། སྲིང་མོ་ཀླུ་ལྕམ་དོན་ནེ་མ། ༥ དེ་འོག་ཀླུ་སྲིན་འགྲུམ་བྱེད་མ། ༦ མང་བར་གླུ་བདུད་མ།
༼དྲུག༽ གནོད་སྦྱིན་བྲག་རུམ་སྤྲུལ་པ་ནི། །བཙུན་མོ་ཀུ་མ་དེ་མར་བཤོས། །གནོད་སྦྱིན་མིང་སྲིང་བཅུ་དྲུག་བལྟམས། །
༼ རྗེའི་འགྲེལ ༽ མིང་པོ་བརྒྱད། ༡ ལེགས་ལྡན་ནག་པོ། ༢ ནག་པོ་ཆེན་པོ། ༣ སྤྱི་བདུད། ༤ རྗེ་བདུད། ༥ གནམ་བདུད། ༦ ས་བདུད། ༧ བཙན་བདུད། ༨ སྲོག་བདུད། སྲིང་མོ་བརྒྱད། ༡ ནག་མོ་ཆེན་མོ། ༢ ནག་མོ་མིག་དགུ་མ། ༣ སྨུག་ནག་བདུད་ལེན་མ། ༤ མུ་ཙ་མེད་སྲོག་ལ་རྔམ། ༥ གདུག་མོ་རལ་ནག་མ། ༦ དུག་མོ་ནག་མོ། ༧ མ་གོ་འཕྱང་མ། ༨ རབ་ཏུ་སྐམ། ༼ལྷ་འགྲེལ༽ མིང་པོ་བརྒྱད། ༡ ལེགས་ལྡན་ནག་པོ། ༢ ནག་པོ་ཆེན་པོ། ༣ སྤྱི་བདུད། ༤ རྗེ་བདུད། ༥ གནམ་བདུད། ༦ ས་བདུད། ༧ བཙན་བདུད། ༨ སྲོག་བདག་བདུད། སྲིང་མོ་བརྒྱད། ༡ ནག་མོ་ཆེན་མོ། ༢ ནག་མོ་མིག་དགུ་མ། ༣ སྨུག་ནག་བདུད་ལེན་མ། ༤ མུ་ཙ་མེ་སྲོག་ལ་རྔམ། ༥ གདུག་མོ་རལ་ནག་མ། ༦ དུག་མོ་ནག་མོ། ༧ འོག་འབྱམས་ལ། ༨ རབ་ཏུ་རྐམ། ༼སྒྲ་འགྲེལ༽ ཧ་ལ་གདོང་རྒྱ་དང་སྐར་མདའ་གདོང་ལས་སྩོགས་ཏེ། དྲལ་པོ་བརྒྱད་དང་། ཡག་ཤ་ཁ་དགུ་ལས་སྩོགས་ཏེ་ལྕམ་མོ་བརྒྱད་དེ་བཅུ་དྲུག ༼ཕྱར་བ་ཐང་ཆེན༽ ཧ་ལ་གདོང་བརྒྱད་ལས་སོགས་གནོད་སྦྱིན་དྲལ་བརྒྱད། ཡག་ཤ་ཁ་དགུ་ལས་སོགས་སྲིང་མོ་གནོད་སྦྱིན་ལྕམ་བརྒྱད།
༼བདུན༽ ཟ་བྱེད་སྲིན་རུམ་སྤྲུལ་པ་ནི། །ཆུ་ཟ་རླུང་གྱོན་མ་དང་བཤོས། །སྲིན་བུ་ལྔ་བརྒྱ་འབྱུང་བ་ཡིན། །
༼ རྗེའི་འགྲེལ ༽ སྲིན་སྐྱི་རང་འཕྲག་མིག་ལ་སོགས་པ། རྫུ་འཕྲུལ་ཆུང་བ་བརྒྱ། ནམ་མོ་ཡོར་ཁ་ལ་སོགས་པ་གསོད་པ་ལ་དགའ་བ་བརྒྱ། ཡ་ཤ་དེ་ཏ་ལ་སོགས། རང་བཞིན་གྱིས་གསོད་ལ་དགའ་བ་འདྲེ་དང་བྱུར་ལ་ཟ་བ་བརྒྱ། རག་ཤ་གཏུམ་པོ་ལ་སོགས་མི་ལ་ཟ་བ་བརྒྱ། མགྲིན་རིང་བོང་ཆེ་བ་ལ་སོགས་ཡི་དྭགས་ཕལ་དང་འགྲོགས་པ་བརྒྱ། ༼ལྷ་འགྲེལ༽ སྲིན་རྐྱ་རིང་ཕྲག་མིག་ལ་སོགས་པ། རྫུ་འཕྲུལ་ཆུང་བ་བརྒྱ། ནམ་མོ་ཡོར་ཁ་ལ་སོགས་པ། གསོད་ལ་དགའ་བ་བརྒྱ། ཡ་ཤ་སེ་ཏ་ལ་སོགས་པ། རང་བཞིན་གྱི་གསོད་ལ་དགའ་བ། འགྲོ་བ་དང་བྱུར་ལ་ཟ་བ་བརྒྱ། རགྴ་གཏུམ་པོ་ལ་སོགས་པ། མི་མ་ཟ་བ་བརྒྱ། འགྲེང་རིང་ལྡེ་བོ་ཆེ་ལ་སོགས་པ། ཡི་དྭགས་ཕལ་དང་འགྲོ་བ་བརྒྱ། ༼སྒྲ་འགྲེལ༽ བརྒྱ་ཕ་ཡི་སྟ་ལ་ཟ། བརྒྱ་མོའི་མངལ་ལ་ཟ། བརྒྱ་མར་མེར་ཤ་ལ་ཟ། བརྒྱ་ལྕབ་ལྕིབ་ཁྲག་ལ་འཐུང་། བརྒྱ་ཕང་ལོན་བུ་ཆུང་ཟ། ཐ་ཆུང་གསེར་ལ༼ལེ༽ཁུས་ཁོང་། འདིར་ཐ་ཆུང་བརྩིས་ན་ལྔ་བརྒྱ་དང་གཅིག་འདུག ༼ཕྱར་བ་ཐང་ཆེན༽ ཕོ་ཡི་སྟ་ལ་ཟ་བ་བརྒྱ། མོ་ཡི་མངལ་ལ་རྐུ་བ་བརྒྱ། མེར་མེར་ཤ་ལ་འཇིབ་པ་བརྒྱ། ལྗིབ་ལྗིབ་ཁྲག་ལ་འཐུང་བ་བརྒྱ། བང་ལོན་བུ་ཅུང་འཆའ་བ་བརྒྱ། ཐ་ཅུང་སེར་ལེ་ཁུས་ཁུང་། འདིར་ཐ་ཆུང་བརྩིས་ན་ལྔ་བརྒྱ་དང་གཅིག་འདུག
༼བརྒྱད༽ མཁའ་ལྡིང་དྲི་ཟའི་སྤྲུལ་པ་ནི། །ས་ནི་ངད་ཀྱི་བཙུན་མོར་བཤོས། །དྲི་ཟ་ཕོ་མོ་དྲུག་ཏུ་བྱུང་། །
༼དགུ༽ ལྟོ་འཕྱེ་སྲི་རུམ་སྤྲུལ་པ་ནི། །ས་ཡི་ནམ་བུ་ཐུང་དང་བཤོས། །བུ་དགུ་ལྕམ་བཞི་བཅུ་གསུམ་བྱུང་། །
༼ རྗེའི་འགྲེལ ༽ སྲི་དགུ། ༡ ཕོ་སྲི། ༢ མོ་སྲི། ༣ ཆུང་སྲི། ༤ གོད་སྲི། ༥ དགྲ་སྲི། ༦ དུར་སྲི། ༧ བྱུར་སྲི། ༨ ཕུང་སྲི། ༩ སྒོ་སྲི། ལྕམ་བཞི། ༡ ལྕམ་མ་འབྲང་དཀའ། ༢ ལྕམ་སྣ་འདྲེན། ༣ ལྕམ་ཞལ་འབྱེད། ༤ ལྕམ་རྒྱལ་བུ་ཕུང་བྱེད། ༼ལྷ་འགྲེལ༽ སྲི་དགུ། ༡ ཕོ་སྲི། ༢ མོ་སྲི། ༣ ཆུང་སྲི། ༤ གོད་སྲི། ༥ དགྲ་སྲི། ༦ དུར་སྲི། ༧ བྱུར་སྲི། ༨ ཕུང་སྲི། ༩ སྒོ་སྲི། ལྕམ་བཞི། ༡ གཅན་མ་འབྲང་དཀའ། ༢ གཅེན་སྣ་འདྲེ། ༣ གཅེན་ཞལ་འབྱེད། ༤ གཅེན་རྒྱལ་ཆུང་བྱེད། ༼སྒྲ་འགྲེལ༽ བུ་དགུ། ༡ སྟག་གུ། ༢ གཟིག་གུ། ༣ དོམ་བུ། ༤ དྲེད་བུ། ༥འཕར་བུ། ༦ སྤྱང་བུ། ༧ དབྱི་བུ། ༨ གསའ་བུ། ༩ ཝ་མོ་ཚེའུ་སེར། གཅན་བཞི། ༡ བྱ་གཅན་ཁྲ། ༢ བྱི་གཅན་ཟེ། ༣ ཉ་གཅན་སྲམ། ༤ ཀླུ་གཅན་ཁྱུང་། ༼ཕྱར་བ་ཐང་ཆེན༽ བུ་དགུ། ༡ སྟག་བུ། ༢ གཟིག་བུ། ༣ དོམ་བུ། ༤ དྲེད་བུ། ༥འཕར་བུ། ༦ སྤྱང་བུ། ༧ དབྱི་བུ། ༨ གསའ་བུ། ༩ ཝ་བུ་ཚེ་པེར། གཅན་བཞི། ༡ བྱ་གཅན་ཁྲ། ༢ བྱི་གཅན་ཟེར། ༣ ཉ་གཅན་སྲམ། ༤ ཀླུ་གཅན་ཁྱུང་།
༼བཅུ༽ནག་མོ་མིག་དགུའི་སྤྲུལ་པ་ནི། །ལྟས་ངན་རྒྱལ་པོ་གྲ་བཟང་བཤོས། །ལྟས་ངན་མིང་སྲིང་དགུ་རུ་བྱུང་། །
༼ རྗེའི་འགྲེལ ༽ མིང་པོ་ལྔ། ༡ མི་སྲིད་སྲིད་པའི་ལྟས་ངན། ༢ སྲིད་པ་ལོག་པའི་ལྟས་ངན། ༣ ཐན་སྐྱེལ་བའི་ལྟས་ངན། ༤ དྲག་པོ་རྦོད་གཏོང་གི་ལྟས་ངན། ༥ འབྱུང་བ་གཡོས་པའི་ལྟས་ངན། སྲིང་མོ་བཞི། ༡ ངོ་ཚ་ཁྲེལ་ཤོར་གྱི་ལྟས་ངན། ༢ ཕུང་བ་སྣ་འདྲེན་གྱི་ལྟས་ངན། ༣ ཆུད་ཀྱི་ཐན་ངན་གྱི་ལྟས་ངན། ༤ མ་ཡམས་སྣ་འདྲེན་གྱི་ལྟས་ངན། ༼ལྷ་འགྲེལ༽ མིང་པོ་ལྔ། ༡ མིང༼མི༽སྲིད་སྲིད་པའི་ལྟས་ངན། ༢ སྲིད་པ་ལོག་པའི་ལྟས་ངན། ༣ ཐན་ངན་སྐྱོལ་བའི་ལྟས་ངན། ༤ དྲག་པོའི་རྦོད་གཏོང་གི་ལྟས་ངན། ༥ འབྱུང་བ་གཡོས་པའི་ལྟས་ངན། སྲིང་མོ་བཞི། ༡ ངོ་ཚ་ཁྲེལ་ཤོར་གྱི་ལྟས་ངན། ༢ ཕུང་ས་སྣ་འདྲེན་གྱི་ལྟས་ངན། ༣ ཆུད་ཀྱི་ཐན་ངན་གྱི་ལྟས་ངན། ༤ མ་ཡམས་སྣ་འདྲེན་གྱི་ལྟས་ངན། ༼སྒྲ་འགྲེལ༽ བླའི་གཅེན་གསུམ། ༡ གྲ་ཤེ་ལྕགས་རྒྱལ་བ། ༢ ལྟས་གྲམ་པ་རུ་རིང་། ༣ ཐན་ཤོར་བ་ལྷག་ནག བར་གྱི་ཚིགས་གསུམ། ༡ ལྟས་ངན་རིས་མ་འགྲངས། ༢ གདུག་པ་མཚོས་མ་ངོམས། ༣ སྤྲིན་གོས་ལུས་མ་འདུས། འོག་གི་གཅུང་གསུམ། ༡ སད་མཁན་མིག་དམར། ༢ བཙའ་མཁན་འོག་དམར། ༣ མུག་མཁན་སྣ་དམར། ༼ཕྱར་བ་ཐང་ཆེན༽ བླའི་གཅེན་གསུམ། ༡ གྲ་ཤེལ་ལྕགས་རྒྱལ་བ། ༢ ལྟས་ངན་འགྲམ་པ་རུ་རིང་། ༣ ཐན་ཤར་བོ་ལྟག་ནག བར་གྱི་ཚིག་གསུམ། ༡ ལྟས་ངན་རི་ཟོས་མ་འདྲངས། ༢ གདུགས་བྱེད་མཚོའ་འཐུང་མ་ངམས། ༣ སྤྲིན་གྱོན་ལུས་ཕྱེད་མ་གཡོག འོག་གི་གཅུང་གསུམ། ༡ པད་བྱེད་པད་མཁན་མིག་མར། ༢ བཙའ་བྱེད་བཙའ་མཁན་མགོ་དམར། ༣ མུ་གེ་མུག་མཁན་སྣ་དམར།
༼བཅུ་གཅིག༽ ཆུད་ཀྱི་རྒྱལ་མོའི་སྤྲུལ་པ་ནི། །ས་བླ་མགོན་བུར་བཤོས་པ་ཡིན། །ལྷ་བདུད་མིང་སྲིང་ལྔ་རུ་བྱུང་། །
༼ རྗེའི་འགྲེལ ༽ ༡ ཕོ་ལྷའི་བདུད་དཀར་ཏི་ཡམ་པ། ༢ དགྲ་བླའི་བདུད་གདོང་དམར་སྲིད་བདུད། ༣ སྲོག་ལྷའི་བདུད་གྱུར་བུ་བདུད་ལེན། ༤ ཡུལ་ལྷའི་བདུད་ཕུང་གདོན་མགོ་སྐྱ། ༥ མ་ལྷའི་བདུད་མོ་རེ་འབྱམས་པོ་རྐུན་མ། ༼ལྷ་འགྲེལ༽༡ ཕོ་ལྷའི་བདུད་དཀར་སྟེ་ཡམས་པ། ༢ དགྲ་བླའི་བདུད་ལྟོང་དམར་སྲིད་བདུད། ༣ སྲོག་ལྷའི་བདུད་གྱུར་བུ་བདུད་ལེན། ༤ ཡུལ་བདུད་ཕུ་གདོན་མགོ་སྐྱ། ༥ མ་ལྷའི་བདུད་མོ་རེ་འབྱམས་བུ་རྐུན་མ། ༼སྒྲ་འགྲེལ༽ ༡ ཕོ་ལྟར༼ལྷར༽རྫུས་ནས་ཕོ་སྲིར་བྱེད། ༢ གྲ་ལྷར་རྫུས་ནས་གྲ༼སྲི༽བྱེད། ༣ མ་ལྷར་རྫུས་ནས་མོ་སྲི་བྱེད། ༤ ཞང་ལྷར་རྫུས་ནས་ཆུང་སྲིར་བྱེད། ༥ པལ་པོ་རྫུས་ནས་བྱུར་དུ་འབེབས་སོ། ། ༼ཕྱར་བ་ཐང་ཆེན༽༡ ཕོ་ལྷར་བརྫུས་པའི་ཕོ་སྲི། ༢ མ་ལྷར་བརྫུས་པའི་མོ་སྲི། ༣ དགྲ་ལྷར་བརྫུས་པའི་དགྲ་སྲི། ༤ ཞང་ལྷར་བརྫུས་པའི་ཆུང་སྲི། ༥ ཕེའུ་པར་བརྫུས་པའི་བྱུར་སྲི།
༼བཅུ་གཉིས༽ མ་གདོན་རྒྱལ་མོའི་སྤྲུལ་པ་ནི། །རྫུས་པའི་བྲག་སྲིན་དམར་དང་བཤོས། །ཡུལ་གདོན་མིང་སྲིང་དགུ་རུ་བྱུང་། །
༼ རྗེའི་འགྲེལ ༽ ༡ ཡུལ་གདོན་ནག་མོ། ༢ ཡུལ་འདྲེ་ཕུང་འགོང་། ༣ ཡུལ་བདག་བདུད་ལེན། ༤ ཡུལ་གདོན་ཕུད་ལེན། ༥ ཡུལ་གདོན་སྣ་དམར། ༦ ཡུལ་འདྲེ་མོ་སྣ་ལེན་མ། ༧ ཡུལ་འདྲེ་མོ་ཀུན་ཏུ་རྒྱུག ༨ ཡུལ་འདྲེ་མོ་འགབ་གཅོད། ༩ ཡུལ་འདྲེ་མོ་ཀུན་ཏུ་སྟོངས་བྱེད་མ། ༼ལྷ་འགྲེལ༽ ༡ ཡུལ་གདོན་ནག་པོ། ༢ ཡུལ་འདྲེ་ཕུང་འགོང་། ༣ ཡུལ་བདག་བདུད་ལེན། ༤ ཡུལ་གདོན་ཕུང་ལེན། ༥ ཡུལ་གདོན་སྣ་དམར། ༦ ཡུལ་འདྲེ་མོ་སྣ་ལེན་མ། ༧ ཡུལ་འདྲེ་མོ་ཀུན་ཏུ་རྒྱུག ༨ ཡུལ་འདྲེ་མོ་བགབ་༼སྒབ༽གཅོད་མ། ༩ ཡུལ་འདྲེ་མོ་ཀུན་དང་ལྡང་། ༼སྒྲ་འགྲེལ༽ གོང་གི་གཅེན་གསུམ། ༡ ཕུའི་རྩང་སྲི་རྨོག་པ། ༢ ཉིན་གྱི་གདགས་སྲི་མིག་གཅིག ༣ ཁྱེན་གྱི་སྤར་སྲི་དེ་བོ། བར་གྱི་ཚིགས་གསུམ། ༡ ནགས་ཀྱི་ཉང་སྲི་མིག་གཅིག ༢ སྐྱིབས་ཀྱི་སྐྱིབས་སྲི་ཕྱབ་མ། ༣ ཐང་གི་ཐང་སྲི་ཆ་གར། འོག་གི་སྲིང་གསུམ། ༡ མདོའི་མདོ་སྲི་མ་མོ། ༢ རྐོང་གི་པག་མོ་དུར་སྣ། ༣ ལམ་སྲི་ཁྲོར་དང་མ་རྒུ། ༼ཕྱར་བ་ཐང་ཆེན༽ གོང་གི་གཅེན་གསུམ། ༡ ཕུའི་རྩར་སྲི་རྨང་པོ། ༢ ཉིན་གྱི་གདགས་སྲི་མི་གཅིག ༣ སྲིབ་ཀྱི་ཡར་སྲི་དེ་བ། འབྲིང་གསུམ། ༡ ནགས་ཀྱི་མྱིང་སྲི་མིག་གཅིག ༢ སྐྱིབས་ཀྱི་སྐྱིབས་སྲི་ཕྱ་མ། ༣ ཐང་གི་ཐང་སྲི་ཆ་གར། འོག་གི་ཅུང་གསུམ། ༡ མདའ་ཡི་མདའ་སྲི་མ་མོ། ༢ རྒང་གི་ཕག་མོ་དུར་སྣ། ༣ ལམ་གྱི་ལམ་སྲི་འཁོར་མོ།
༼ རྗེའི་འགྲེལ ༽ ༡ ཀླུ་བདུད་ནག་པོ། ༢ ས་ལ་རྡོལ་མགོ ༣ ཕག་ལུས་དོམ་མགོ ༤ མང་ཝེར་ཤོལ་ལྕགས། ༥ ཆུ་བདག་ནག་མོ། ༼ལྷ་འགྲེལ༽ འདིའི་སྐོར་མི་འདུག་པས་ཆད་པ་ཡིན་ནམ་སྙམ། ༼སྒྲ་འགྲེལ༽ ༡ ཀླུ་བདུད་ནག་པོ། ༢ བ་གླང་རྟོལ་མགོ ༣ ཕག་ལུས་དོམ་མགོ ༤ མ་ཐེར་ཤེལ་ལྕགས། ༥ ཆུ་བདག་ནག་མོ། ༼ཕྱར་བ་ཐང་ཆེན༽༡ གཅེན་ཀླུ་བདུད་ནག་པོ། ༢ དེ་འོག་ས་ལ་རྡོལ་མགོ ༣ དེ་འོག་མི་ལུས་དོམ་མགོ ༤ དེ་འོག་མ་བེར་ཤེལ་ལྕམ། ༥ ཐ་ཅུང་ཆུ་བདག་ནག་པོ།
༼བཅུ་བཞི༽ ས་གཞི་གཙུག་འབེབ་སྤྲུལ་པ་ནི། །ས་བདག་བདུད་སྲིན་གཉན་དང་བཤོས། །ས་བདག་མིང་སྲིང་དགུ་རུ་བྱུང་། །
༼ རྗེའི་འགྲེལ ༽ ༡ ས་བདག་ཙང་ཙང་འཁོར་བ། ༢ གསང་བ་ལག་ཆེན། ༣ ས་བདག་ཀུན་ཏུ་གང་བ། ༤ ས་བདག་ལྟོ་འཕྱེ་ཆེན་པོ། ༥ ཕག་ཆེན། ༦ ནག་པོ་ཆེན་མོ། ༧ ས་བདག་སྤྲུལ་པའི་མགོ ༨ སའི་ལྷ་མོ་བརྟན་མ། ༩ སའི་བྱི་ལིང་འཕར་མ། ༼ལྷ་འགྲེལ༽ ༡ ས་བདག་ཙང་ཙང་འཁོར་བ། ༢ གསང་བ་ལག་པོ་ཆེ། ༣ ས་བདག་ཀུན་གང་། ༤ ས་བདག་ལྟོ་ཕྱེ་ཆེན་པོ། ༥ ཕག་ཆེན་པོ། ༦ ནག་པོ་ཆེན་པོ། ༧ ས་བདག་སྤྲུལ་པའི་མགོ ༨ སའི་ལྷ་མོ་རྟེན་མ། ༩ ས་བྱི་ལམ་འཕར་མ། ༼སྒྲ་འགྲེལ༽ མིང་པོ་ལྔ་ནི་ས་ཚོན་སྣ་ལྔའི་བདག་པོ་ཡིན། སྲིང་མོ་བཞི་ནི་མཚམས་ཁམས་བཞི་ཡི་བདག་མོ་བྱེད། ཅེས་གསལ། ༼ཕྱར་བ་ཐང་ཆེན༽ མིང་པོ་ས་བདག་གཉན་རིགས་ལྔ། །སྲིང་མོ་ས་ཡི་བཅུད་འཛིན་གཉིས། །ཞེས་པའི་གཉིས་ཟེར་བ་བཞི་ཡིན་ནམ་སྙམ།
༼བཅོ་ལྔ༽ ས་སྲིན་ནག་མོའི་སྤྲུལ་པ་ནི། །གནམ་གྱི་མཐོན་ཁ་རྒྱལ་བར་བཤོས། །ལྕམ་དྲལ་ལྔ་རུ་བལྟམས་པ་ཡིན། །
༼ རྗེའི་འགྲེལ ༽ ༡ ས་སྲིན་གདུག་པ། ༢ ས་སྲིན་ཁྲ་མོ། ༣ ས་སྲིན་མོ་ཀ་ཀུ་མ། ༤ དགེ་བསྙེན་མ་ཚུལ་ཤར་མ། ༥ ས་སྲིན་བུ་མོ། ༼ལྷ་འགྲེལ༽ ༡ ས་སྲིན་གདུག་པ། ༢ ས་སྲིན་མོ་ཁྲ་མོ། ༣ ས་སྲིན་མོ་ག་ཀུམ། ༤ དགེ་བསྙེན་མ་ཚུར་ཤར་མ། ༥ བུ་མོ། ༼སྒྲ་འགྲེལ༽ ༡ ཆུད། ༢ རྒྱལ་བྱེད། ༣ བྲག་སྲིན། ༤ བསེན་མོ། ༥ ཕུག་བདག ༼ཕྱར་བ་ཐང་ཆེན༽༡ ཆུ། ༢ རྒྱལ་བྱིན། ༣ བྲག་སྲིན། ༤ བསེན་མོ། ༥ ཕག་བདག
༼བཅུ་དྲུག༽ འཇིགས་བྱེད་རླུང་མགོའི་སྤྲུལ་པ་ནི། །རྒྱལ་བྱིན་ས་ལ་ནག་པོར་བཤོས། །ཐེ་རང་སྤུན་དགུ་བྱུང་བ་ཡི། །
༼ རྗེའི་འགྲེལ ༽ ༡ གནམ་ཐེའུ། ༢ བར་ཐེའུ། ༣ ས་ཐེའུ། ༤ སྡུག་འགོང་། ༥ ཕུང་འགོང་། ༦ ལྟོགས་འགོང་། ༧ བཙན་འགོང་། ༨ བྱུར་འགོང་། ༩ རྒྱལ་འགོང་། ༼ལྷ་འགྲེལ༽ ༡ གནམ་ཐེའུ། ༢ ས་ཐེའུ། ༣ བར་ཐེའུ། ༤ ཤུགས་འགོང་། ༥ ཕོང་འགོང་། ༦ ལྟོག་འགོང་། ༧ བཙན་འགོང་། ༨ བྱུར་འགོང་། ༩ རྒྱལ་འགོང་། ༼སྒྲ་འགྲེལ༽ གནམ་ཐེའུ་དཀར་པོ་གསུམ། བར་ཐེའུ་ཁྲའོ་གསུམ། ས་ཐེའུ་ནག་པོ་གསུམ། ༼ཕྱར་བ་ཐང་ཆེན༽ གཅེན་པོ་གནམ་ཐེའུ་དཀར་པོ་གསུམ། འབྲིང་གི་བར་ཐེའུ་ཁྲ་མོ་གསུམ། ཐ་ཆུང་ས་ཐེའུ་ནག་པོ་གསུམ།
༼བཅུ་བདུན༽ སྲི་ཟ་མོང་གི་སྤྲུལ་པ་ནི། །སྒྱུ་མ་སྟོང་ཤོང་གུ་གུལ་བཤོས། །བྱུར་དང་མི་ཁ་མིང་སྲིང་ལྔའོ། །
༼ རྗེའི་འགྲེལ ༽ ༡ བྱུར་བདག་བདག་པོ། ༢ བྱུར་བདག་བཙུན་མོ། ༣ བྱུར་ནག་པོ། ༤ མི་ཁ་ཕུང་བྱེད། ༥ ཟ་མ་མཆུ་རྣོ་མ། ༼ལྷ་འགྲེལ༽ ༡ བྱུར་བདག་བདག་པོ། ༢ བྱུར་བདག་བཙུན་མོ། ༣ བྱུར་བདག་ནག་པོ། ༤ མི་ཁ་ཕུང་བྱེད། ༥ ཟ་མ་མཆུ་རྣོན་མོ། ༼སྒྲ་འགྲེལ༽ ༡ བྱུར་ཁུར་རུ། ༢ བྱུར་ཤ་ཅིངས། ༣ བྱུར་སྟེ་ལེན། ༤ མིང་པོ་ཁ་ཟེ་མ་མཆུ། ༥ སྲིང་མོ་རྩེད་དམར་བྱ་མཆུ་མ། ༼ཕྱར་བ་ཐང་ཆེན༽༡ བྱུར་འདྲེ་ཁྱུ་རུ། ༢ བྱུར་འདྲེ་ཤ་ཆེངས། ༣ བྱུར་འདྲེ་སྟེ་ལེན། ༤ མིང་པོ་མུ་ཁ་གཟེ་མ་མཆུ། ༥ སྲེང་མོ་རྩེད་མར་བྱ་མཆུ་མ།
ས་བཅད་གསུམ་པ། དེ་ལ་ཅུང་ཟད་དཔྱད་དེ་མདོ་བསྡུ་བ།
དེ་ལ་སྤྱིར་མཛོད་ནས་བསྟན་པའི་ཡོད་དང་མེད་པའི་ཁམས་གཉིས་ཀྱི་བྱུང་རིམ་དང་། དེ་དག་གི་དགོངས་གཞི་དགོས་པ་སོགས་ལ་དཔྱད་པའི་ཕུགས་རིང་ཞིང་ནང་དོན་རྙོག་འཛིང་ཆེ་སྟབས་འདིར་བརྗོད་ཀྱིས་མི་ལོང་མོད། གོང་གསལ་ཡིག་ཆ་སོ་སོའི་བསྟན་དོན་ལ་ཅུང་ཟད་དཔྱད་ན་བཞེད་ཕྱོགས་མི་འདྲ་བ་ཁག་ཆེ་བ་གཉིས་ཡོད་པ་ནི་སྒྲ་འགྲེལ་དང་འདུར་རྒྱུད་ཕྱར་བ་ཐང་ཆེན་གཉིས་མཐུན་པ་དང་། ལྷ་འགྲེལ་དང་རྗེ་ཡི་མཛོད་འགྲེལ་གཉིས་མཐུན་པ་དེ་རེད། མ་གཞི་རྗེ་རིན་པོ་ཆེས་ལྷ་འགྲེལ་དང་སྒྲ་འགྲེལ་གཉིས་ཀ་དཔྱད་གཞིར་བཟུང་གནང་བ་ལས་ལྷ་འགྲེལ་དུ་མ་གསལ་བ་འགའ་ཞིག་སྒྲ་འགྲེལ་ལས་དྲངས་པ་ལས་གཞན་ལྷ་འགྲེལ་དང་བསྟུན་པ་གོང་དུ་བཀོད་པ་དག་གིས་ཤེས་ཐུབ། ལྷ་འགྲེལ་དང་སྒྲ་འགྲེལ་གཉིས་སུ་གཞི་རྩའི་མཛོད་ཕུགས་ནས་དངོས་སུ་བསྟན་པའི་རབས་འགའ་ཞིག་མཚུངས་འདུག་པ་ལས། ཕལ་ཆེ་བ་མིང་མི་འདྲ་བ་ཤ་སྟག་བྱུང་བ་འདི་ལ་དཔྱད་ན་འགྲེལ་དེ་གཉིས་རྩོམ་པ་པོ་སོ་སོས་ཕན་ཚུན་གཅིག་གི་ཡིག་ཆར་གཅིག་གིས་དཔྱད་གཞིར་མ་བཟུང་བའམ་ཤུགས་རྐྱེན་མ་ཐེབས་པའི་ཐོག་ནས་འགྲེལ་བ་ཞིག་ཡིན་པའི་བཟོ་རུ་གྲུབ། འདུར་རྒྱུད་ཕྱར་བ་ཐང་ཆེན་དུ་གསལ་བ་ནི་ཕལ་ཆེ་བ་སྒྲ་འགྲེལ་དང་མཐུན་པ་གོང་བཤད་ལྟར་ཡིན་རུང་། དེ་ལ་ལྷ་འགྲེལ་གྱི་ཤུགས་རྐྱེན་མེད་པ་ཡང་མིན་ཏེ། སྒྲ་འགྲེལ་དུ་མ་གསལ་བའམ་གསལ་ཡང་རབས་འགའ་ཞིག་རྒྱུ་མཚན་གང་ཡིན་མ་ཤེས་རུང་ལྷ་འགྲེལ་དང་བསྟུན་ཡོད་པ་གོང་དུ་བཀོད་པས་ཤེས་ཐུབ་པ་ཡིན། དེ་ཡང་སྒྲ་འགྲེལ་གྱི་ཤུགས་རྐྱེན་འདུར་རྒྱུད་ལ་ཐེབས་ཡོད་པའི་རྩིས་ཀྱིས་དེ་ལྟར་བཤད་པ་ཡིན། ཕངས་པ་ཞིག་ལ་ཕྱར་བ་ཐང་ཆེན་གྱི་བར་བར་དུ་མ་དཔེ་སྡེབ་མ་མང་པོ་ཞིག་ཆད་ཡོད་པ་ལྟར་སྲིད་པའི་རབས་བཤད་སྐབས་འདིར་ཡང་དེ་འདྲའི་ཚོ་གཅིག་ཆད་འདུག་སྟབས་འདིར་ཡང་འགོད་ཐབས་མ་བྱུང་བས་སླད་མར་དེའི་མ་དཔེ་གཞན་འདྲ་ཡོད་མེད་བསྩལ་རྒྱུ་གལ་ཆེན་ཞིག་ཏུ་གྱུར། འདི་ལྟར་གྱི་དཔེ་ཁུངས་མི་འདྲ་བ་འགའ་ཞིག་ཕྱོགས་གཅིག་ཏུ་བསྡེབས་པ་ཙམ་ལས་མཐའ་ཆོད་པའི་དཔྱད་བརྗོད་གལ་ཆེ་མ་ཐོན་སྟབས་རིག་པའི་སྤྱན་ལྡན་དག་ལའང་ཕན་ཐོགས་ཆེ་བ་གང་ཡང་མི་འབྱུང་བ་ཤེས་མོད་ཀྱང་། རང་དང་རང་ལྟ་བུ་རིག་གཞུང་ཞིབ་འཇུག་ལ་བློ་ཁ་དང་པོ་ཕྱོགས་པ་རྣམས་ལ་ཁ་འཐོར་དུ་གནས་པའི་འབྲེལ་ཡོད་ཀྱི་ཡིག་ཆ་ཁག་ཕྱོགས་གཅིག་ཏུ་བཀོད་པ་ཡིན་ན་མ་མཐའ་ཡང་གྲངས་འདྲེན་ཚང་མིན་ཁག་ཕན་ཚུན་དཔྱད་གཞིར་རུང་བ་དང་། བརྡ་དག་སྐོར་ལ་ཡང་གང་ཞིག་ནོར་བ་ཡིན་མིན། གཞི་རྩའི་མཁས་པ་སོ་སོའི་བཞེད་ཕྱོགས་མཐུན་པ་དང་མི་མཐུན་པ་གང་བྱུང་ཡོད་མེད་སྐོར་གྱི་ཐོག་མའི་གོ་རྟོགས་སད་པའི་ཐབས་ལམ་ཞིག་ཏུ་འགྱུར་བའི་རེ་བས་བསྐུལ་ཏེ་བྱས་པ་ཡིན། ཇི་ལྟར་བཀོད་པ་རྣམས་ཀྱང་ཚིག་སྣ་རེ་ཟུང་སྣོན་འཕྲི་ཙམ་ལས་གནད་ཡོད་ཀྱི་མིང་ཚིག་གང་ཞིག་ལའང་བཅོས་བསླད་ཟུར་ཙམ་ཡང་མ་བྱས་པར་མ་དཔེ་ཇི་བཞིན་བཀོད་ཡོད་མོད་ད་རུང་རང་གཅིག་པུས་གློག་ཀླད་དུ་བཅུག་པས་མིག་བར་ནས་ཤོར་བ་སོགས་སྲིད་པས་ད་དུང་འབྲེལ་ཡོད་མཁྱེན་ལྡན་དག་གིས་ཞིབ་དཔྱད་ཀྱིས་ཡོ་བསྲང་གང་ལེགས་གནང་བར་ཞུ།
ཁུངས་བཅོལ་སའི་ཡིག་ཆ། 1 སངས་རྒྱས་གཤེན་རབ་མི་བོ་ཆེ། «སྲིད་པའི་མཛོད་ཕུགས་ཀྱི་གཞུང»གསུང་རབ་སྒོ་མཛོད་རིན་པོ་ཆེའི་གླེགས་བམ། དེབ་དང་པོ། ཀན་སུའུ་མི་རིགས་དཔེ་སྐྲུན་ཁང་། ༢༠༡༥ 2 ལྷ་སྲས་ཡོངས་དག «མཛོད་ལྷ་འགྲེལ།» སངས་རྒྱས་གཡུང་དྲུང་བོན་གྱི་དཔེ་ཚོགས། དེབ་བཅུ་དྲུག་དང་བཅུ་བདུན་པ། སི་ཁྲོན་མི་རིགས་དཔེ་སྐྲུན་ཁང་། ༢༠༡༣ 3 དྲན་པ་ནམ་མཁའ། «བདེན་པ་བོན་གྱི་མཛོད་སྒོ་སྒྲ་འགྲེལ་འཕྲུལ་གྱི་ལྡེ་མིག» ལྔ་རིག་བོན་གྱི་སྙིང་གཏེར། དེབ་གཉིས་པ། མཚོ་སྔོན་མི་རིགས་དཔེ་སྐྲུན་ཁང་། ༢༠༡༤ 4 མཉམ་མེད་ཤེས་རབ་རྒྱལ་མཚན། «སྲིད་པའི་མཛོད་ཕུགས་ཀྱི་ཚིག་དོན་གསལ་བར་བྱེད་པའི་འགྲེལ་བ་འཕྲུལ་གྱི་སྒྲོན་མེ།» གངས་ཏི་སེ་བོན་གཞུང་རིག་མཛོད་དཔེ་ཚོགས། དེབ་བཅུ་གཉིས་པ། མི་རིགས་དཔེ་སྐྲུན་ཁང་། ༢༠༡༠ 5 «འདུར་རྒྱུད་ཕྱར་བ་ཐང་ཆེན» གསུང་རབ་སྒོ་མཛོད་རིན་པོ་ཆེའི་གླེགས་བམ། དེབ་བརྒྱ་དང་ཞེ་བརྒྱད་པ། ཀན་སུའུ་མི་རིགས་དཔེ་སྐྲུན་ཁང་། ༢༠༡༥
སྙིང་གློག་རླབས་རིས་
སྙིང་གློག་རླབས་རིས་
གསོ་རིག་དཔྱད་ཆས་ལས་ཐོན་པའི་སྙིང་གི་འཕར་ཚད་དང་འའཕར་ཤུགས་ཀྱི་གློག་རླབས་རྣམས་ཤོག་ངོས་ལ་ཇི་བཞིན་དུ་ཕབ་པའི་རི་མོ་ཞིག་གོ །
ཀིན་ཤ་ས།
ཀིན་ཤ་ས་(Kinshasaངམ་Léopoldville)ནི་ཀོང་གོ་མི་དམངས་དམངས་གཙོ་ཡི་རྒྱལ་ས་རེད།
གཟུགས་པོ་འཁྲུ་བ།
གཟུགས་པོ་འཁྲུ་བ།ནི་ཆུས་ལུས་ཕུང་བཀྲུ་
བ་ར་ཛ་བི་ལི།
བ་ར་ཛ་བི་ལི་(Brazzaville)ནི་ཀོང་གོ་སྤྱི་མཐུན་རྒྱལ་ཁབ་ཡི་རྒྱལ་ས་རེད།
གྲིབ་ནད་
གྲིབ་ནད་ ནི་ནད་ཞིག་སྟེ་།ཀླད་པར་ཁྲག་མི་འདང་བའི་དབང་གིས་ཕྲ་ཕུང་ཤི་།
༡༧༨༡ལོ།
༡༧༨༡ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
སྟོང་དང་སྟོང་འཚོལ་
སྟོང་དང་སྟོང་འཚོལ་ ༼千と千尋の神隠し༽ ༢༠༠༡ལོའི་རི་པིན་གྱི་གློག་བརྙན་།
སྙིང་འཕར་དལ་དྲགས་
སྙིང་འཕར་དལ་དྲགས་
ཐ་མལ་དུ་གནས་པའི་མི་དར་མའི་སྙིང་གི་ཕར་ཚད་ནི་དུས་ཚོད་སྐར་མ་གཅིག་ལ་ལན་གྲངས༦༠ནས༡༠༠བར་ཡིན་ཏེ། སྙིང་གི་འཕར་ཚད་ལན་གྲངས༦༠མན་དུ་ལྷུང་ན་དེ་དལ་དྲགས་པར་བརྩིའོ།
སྙིང་འཕར་མྱུར་དྲགས་
ཐ་མལ་དུ་གནས་པའི་མི་དར་མའི་སྙིང་གི་ཕར་ཚད་ནི་དུས་ཚོད་སྐར་མ་གཅིག་ལ་ལན་གྲངས༦༠ནས༡༠༠བར་ཡིན་ཏེ། སྙིང་གི་འཕར་ཚད་ལན་གྲངས༡༠༠ཡན་བརྒལ་ན་མྱུར་དྲགས་པར་བརྩིའོ།
མཆན་འོག
མཆན་འོག ནི་མིའི་ལུས་པོའི་གནས་དང་།རྔུལ་རྨེན་མང་པོ་ཡོད་།
མཁལ་མ་
མཁལ་མ་ ནི་དབང་པོ་ཞིག་འགན་ཁུར་ནས་འཚག་ཁྲག་ནང་གི་སྙིགས་རོ་དང་གཅིན་འབྱུང་།
དབང་པོ།
དབང་པོ། ཕྲ་ཕུང་དང་རྩ་འཛུགས་མི་འདྲ་བ་ལས་གྲུབ་པའི་གྲུབ་ཚུལ་།
མ་ལ་བོ།
མ་ལ་བོ་(Malabo)ནི་ཨི་ཁུའ་ཊོ་རལ་གི་ནེ་ཡི་རྒྱལ་ས་རེད།
གློ་བ།
གློ་བ།དེ་ནི་དབང་པོ་ཞིག་ཡིན་ཞིང་།དེས་དབྱང་རླུང་མཁའ་རླུང་ནས་ཁྲག་ལ་སྐྱེལ་བ་དང་།དབྱང་གཉིས་ཐཱན་འགྱུར་དེ་ཁྲག་ནས་མཁའ་རླུང་ནང་ཕྱིར་གཏོང་བའི་འགན་འཁུར་གྱི་ཡོད།
ཨི་ཁུའ་ཊོ་རལ་གི་ནེ།
ཨི་ཁུའ་ཊོ་རལ་གི་ནེ་(República de Guinea Ecuatorial)ནི་ཨ་ཧྥེ་རི་ཁའི་རྒྱལ་ཁབ་ཞིག་རེད། དེའི་རྒྱལ་ས་ནི་མ་ལ་བོ་རེད།
སྒལ་ཚིགས་སྲོག་ཆགས་
སྒལ་ཚིགས་སྲོག་ཆགས་ སྒལ་ཚིགས་རུས་པ་ནང་དུ་བཅུག་ཡོད་པའི་སྲོག་ཆགས་ལ་ཟེར།
གེ་བོན།
གེ་བོན་(Gabon)ནི་ཨ་ཧྥེ་རི་ཁའི་རྒྱལ་ཁབ་ཞིག་རེད། དེའི་རྒྱལ་ས་ནི་ལིབ་རེ་ཝིལ་རེད།
ཀི་ག་ལི།
ཀི་ག་ལི་(Kigali)ནི་རུ་ཝན་ཌ་ཡི་རྒྱལ་ས་རེད།
སྒལ་ཐག་སྲོག་ཆགས་
སྒལ་ཐག་སྲོག་ཆགས་ སྒལ་ཚིགས་ཅན་གྱི་སྲོག་ཆགས་ཀྱི་སྤྱི་མིང་
རུ་ཝན་ཌ།
རུ་ཝན་ཌ་ངམ་ཨར་ཝན་ཌ་(Rwanda)ནི་ཨ་ཧྥེ་རི་ཁའི་རྒྱལ་ཁབ་ཞིག་རེད། དེའི་རྒྱལ་ས་ནི་ཀི་ག་ལི་རེད།
སྙིང་ཤའི་གཉན་ཚད་
སྙིང་ཤའི་གཉན་ཚད་
སློང་རྐྱེན་སྣ་ཚོགས་པས་བསྐྱེད་པའི་སྙིང་ཤ་ལ་གཉན་ཚད་རྒྱས་པའི་ནད་ཅིག་སྟེ། ནང་གསེས་དལ་བའི་རང་བཞིན་སོགས་གསུམ་ཡོད།
སྙིང་རྩའི་ཁྲག་འགག་
སྙིང་རྩའི་ཁྲག་འགག་
སྙིང་གི་པྲོག་དབྱིབས་སྡོད་རྩ་ཁྲག་རྡོག་གིས་འགགས་ནས་སྙིང་ཤའི་ཁག་གཅིག་ལ་ཟུངས་ཁྲག་ཞན་དྲགས་པས་ཉམས་པར་གྱུར་སྟབས་ཕྲག་རྒྱབ་སྦྲགས་ནས་ན་བ་དང་དབུགས་འབྱིན་རྔུབ་དཀའ་བ་དང་སྙིང་གི་འཕར་ཚད་རྒྱུན་ལྡན་མིན་པ་སོགས་ཀྱི་རྟགས་འབྱུང་བའི་ནད།
བསང་ཁོག་ཚོ་རྩེ་བདུན་
བསང་ཁོག་ཚོ་རྩེ་བདུན་ནི་ཆོས་སྡེ་ཆེན་པོ་བླ་བྲང་བཀྲ་ཤིས་འཁྱིལ་གྱི་ནུབ་མཚམས་དང་ཡན་ལག་བརྒྱད་ལྡན་བསང་ཆུ་སྔོན་མོའི་སྟོད་རྒྱུད་དུ་གནས་ཤིང་། ཤར་དུ་བླ་བྲང་ལྷ་སྡེ་ཤོག་པ་བཞི།  ལྷོར་ཨ་མཆོག་དང་ཁོ་ཚེ།  བྱང་དུ་རྒན་གྱ།  ནུབ་ཏུ་མཚོ་སྔོན་གྱི་མདོ་བ་དང་རྩེ་ཁོག་བཅས་དང་ས་མཚམས་འདྲེས།  དེ་ཡང་བསང་ཁོག་ཅེས་པ་སྔོན་སྐྱེས་མཆོག་ནོར་བུ་དགྲ་འདུལ་འཛམ་གླིང་སེང་ཆེན་རྒྱལ་པོས་ཡུལ་འདིར་གཞི་བདག་དང་དགྲ་ལྷ་མཆོད་པའི་ལྷ་བསང་བཏང་བས་བསང་ཁོག་ཅེས་དང་།  ཡུལ་དེར་འབབ་པའི་ཆུ་ལ་བསང་ཆུར་བཏགས་ཞེས་པའི་བཤད་རྒྱུན་མཆིས།  ཡུལ་འདིའི་ཚོ་བ་ཁག་རྣམས་ནི་བོད་ཀྱི་རུས་ཆེན་སྒ།  འབྲུ།  ལྡོང་གསུམ་ལས་ལྡོང་གི་རྒྱུད་པ་ལྡོང་ཚ་ཆེན་བཅོ་བརྒྱད་ཀྱི་ནང་ཚན་གཡི་ཚའི་རྒྱུད་ལས་མཆེད་ཅིང་ཡུལ་དེར་གཡི་ཚའི་མཁར་རྫོང་ཞིག་ཀྱང་མཆིས་པར་བཞེད་དོ། །ཧ་ལམ་དུས་རབས་བཅོ་ལྔ་པའི་སྐབས་སུ་རྐང་ཚ་དང་ཚུར་ཚ་ཟེར་བའི་མི་ཁྱིམ་ཁ་ཤས་སྨད་ཀྱི་གོས་སྐུད་ཐང（དེང་སང་གི་རྒྱོའུ་གྱ་ཞང་ཟེར）ནས་བསང་ཁོག་ཚལ་མགོར་རུ་སྤོས་ཤིང་ས་བཟུང་།  ཡང་ལྡོང་གི་རུས་ལས་དབལ་ཤུལ་ཤ་བུ་ནར་ཞེས་པའི་དཔོན་པོས་ཁྱིམ་སྒོ་བརྒྱ་ཡས་མས་ཙམ་ཁྲིད་དེ་ཡུལ་འདིར་འོངས་ཏེ་བསྡད།  རབ་བྱུང་བཅུ་གཉིས་པའི་ས་མོ་གླིང་གི་ལོར་ཀུན་མཁྱེན་འཇམ་དབྱངས་བཞད་པས་གདན་ས་ཆེན་པོ་བླ་བྲང་བཀྲ་ཤིས་འཁྱིལ་ཕྱག་བཏབ་རྗེས།  ཡུལ་ཕྱོགས་སོ་སོ་ནས་འབྲོག་ཁྱིམ་མང་པོ་ཡུལ་འདིར་སྤོས།  རིམ་བཞིན་ལྷ་སྡེ་སྲིབ་ཚོ་ལྔ་དང་།  ཉིན་ཚོ་གཉིས་བསྡོམས་པས་ཚོ་རྩེ་བདུན་དུ་འཕེལ་ལོ། །གཞན་ཡང་བསང་ཁོག་ནི་བླ་བྲང་དགོན་པའི་ལྷ་སྡེ་ཡིན་པས།  ཚོ་བའི་མགོ་དཔོན་ནི་བླ་བྲང་དགོན་པས་མངགས་ལ་ལོ་གསུམ་རེའི་ནང་དཔོན་པོ་རེ་བརྗེ། བསང་ཁོག་ཚོ་རྩེ་བདུན་ནི་ལྷ་སྡེ་ཉིན་མའི་གསེར་ཁྲི་དང་། སྡེ་བ་གཉིས་དང་།  སྲིབ་མའི་སྒར་སྐོར་དང་།  རུ་མང་།  སྟོད་མ་རྐང་ཚ།  ཚུར་ཚ་རྣམས་ཡིན།  ཉིན་སྲིབ་ཚོ་རྩེ་སོ་སོར་གཏོགས་པའི་རུ་སྐོར་གྱི་གནས་ཚུལ་བཤད་པ་ལ་གཉིས་སོ། །
སྒར་སྒོར་ཚོ་བ།
སྒར་སྒོར་ཚོ་བར་རུ་མང་གི་རུ་ཁག་གསུམ་པ་དང་། རུ་ཁག་བཞི་པ།  རུ་ཁག་ལྔ་པ།  སྟོད་མའི་རུ་ཁག་བཅས་རུ་སྐོར་བཞི།
རུ་མང་ཚོ་བ།
རུ་མང་ཚོ་བར་རུ་མང་རུ་ཁག་དང་པོ་དང་། རུ་ཁག་གཉིས་པ།  སྤྱི་ལོ1957ལོར་རྨ་ཆུ་ནས་སྤོས་འོངས་པའི་དངུལ་ར་རུ་སྐོར།  རྐང་ཚའི་རུ་ཁག་གསུམ་པ་དང་བཞི་པ་བཅས་རུ་སྐོར་ལྔ་མཆིས།
རྐང་ཚ་ཚོ་བ།
རྐང་ཚ་ཚོ་བར་རྐང་ཚ་རུ་ཁག་དང་པོ་དང་། རུ་ཁག་གཉིས་པ་བཅས་རུ་ཁག་གཉིས།
ཚུར་ཚ་སྨད་མ་ཚོ་བ།
ཚུར་ཚ་སྨད་མ་ཚོ་བར་སྨད་མ་རུ་ཁག་དང་པོ་དང་། གཉིས་པ་སོགས་མངའ་འོ། །
གསེར་ཁྲི་ཚོ་བ།
གསེར་ཁྲི་ཚོ་བར་སྨད་མའི་རུ་ཁག་གསུམ་པ་དང་། བཞི་པ།  ལྔ་པ།  དྲུག་པ།  བདུན་པ།  བརྒྱད་པ་བཅས་རུ་སྐོར་དྲུག
སྡེ་བ་ཚོ་བ།
སྡེ་བ་ཚོ་བར་བཏུས་ཚང་དང་། འགྱུར་རོ།  རུ་ཁག་གཉིས་པའི་བཏུས་ཚང་།  ཁ་བོ།  རུ་འདུས།  རྒྱ་འདུ།  བསང་སྐོར།  གོས་རྡོའུ་རུ་མང་།  གོས་རྡོའུ་རྒྱ་ཚང་།  གནག་ཏུ་བཅས་རུ་སྐོར་བཅུ།  གཞན་ཡང་བསང་ཁོག་ཚོ་རྩེ་བདུན་གྱི་ཁྲོད་དུ་བླ་མ་དཔའ་རིས་ཚང་གི་ལྷ་སྡེ་རུ་སྐོར་ཀྱང་མཆིས་སོ། །
བུ་
བུ་ བུད་མེད་མངལ་གནས་ཕྲུ་གུ་དང་ཟླ་མཚན་འབྱུང་བའི་དབང་པོ་།
ཞུ་གནས་གཏེན་འབེབ་པ་
དབྱིན་ཡིག་ཏུ། Melting point determination རྒྱ་ནག་སྐད་དུ། 熔点测定 =ཞུ་གནས་ཀྱི་མཚན་ཉིད།= སྲ་གཟུགས་ཀྱི་དངོས་པོ་ཞིག་དྲོད་དང་གནོན་ཤུགས་གང་རུང་གིས་གཤེར་གཟུགས་སུ་འགྱུར་འགྲོ་བའི་གནས་དེའི་དྲོད་ཚད་དངོས་པོ་དེའི་ཞུ་གནས་ཟེར། =ཞུ་གནས་ཀྱི་དབྱེ་བ་དབྱེ་བ།= =ཞུ་གནས་གཏེན་ལ་འབེབ་པའི་དམིགས་དབེན།= =ཞུ་གནས་གཏེན་ལ་འབེབ་ཐབས།= =ཤེལ་སྦུག་ཕྲ་མོའི་ཞུ་གནས་གཏེན་འབེབ་ཐབས།=
རགས་པའི་གཏེན་འབེབ་པ།
དྲོད་ཚད་དང་གནོན་ཤུགས་གློག་ཤུགས་སོགས་ལ་དགོས་ངེས་ཀྱི་སྟངས་འཛིན་མ་བྱེད་པར། རྒྱུ་ཆ་ཞུ་སོང་སྙམ་པའི་ཞུ་གནས་ཤིག་རྙེད་པ་ལ་ཟེར། རགས་པའི་གཏེན་འབེབ་ནི་ཞིབ་པའི་གཏེན་འབེབ་ཀྱི་སྔོན་འགྲོ་ལྟ་བུ་རེད། དེ་ལྟར་ན། དྲོད་ཚད་ལ་སོགས་ལ་ཚོད་འཛིན་བྱེད་ཐབས་སླ་རུ་འགྲོ་བས་ཕྱིར།
ཞིབ་པའི་གཏེན་འབེབ་པ།
ཚགས་དམ་པོའི་ངང་ནས་དྲོད་ཚད་ལ་སོགས་ལ་ཚོད་འཛིན་ནན་པོ་བྱས་ནས་ཞུ་གནས་རག་པ་ལ་ཟེར།
སྙིང་གཟེར་
སྙིང་གཟེར་
སྙིང་ཤའི་ཐུངས་ཁྲག་མ་འདངས་པས་བསྐྱེད་པའི་གཟེར་ཟུགས་ཅན་གྱི་སྙིང་ནད་ཅིག་གོ །
སའོ་ཊོ་མེ་དང་པི་རིན་སི་པ།
སའོ་ཊོ་མེ་དང་པི་རིན་སི་པ་(São Tomé e Príncipe)ནི་ཨ་ཧྥེ་རི་ཁའི་རྒྱལ་ཁབ་ཞིག་རེད། དེའི་རྒྱལ་ས་ནི་སའོ་ཊོ་མེ་རེད།
སའོ་ཊོ་མེ།
སའོ་ཊོ་མེ་(São Tomé)ནི་སའོ་ཊོ་མེ་དང་པི་རིན་སི་པ་ཡི་རྒྱལ་ས་རེད།
མཆེར་པ།
མཆེར་པ། དེ་ནི་དུག་སེལ་བྱེད་ཀྱི་དབང་པོ་དང་།དེ་བཟོ་སྐྲུན་ལ་སྤྱོད་།འཇུ་བྱེད་དང་སྐྱེ་འཚར་གྱི་རྫས་འགྱུར་དངོས་པོ་།
མཚན་མཆུ་ཆེ་བ་
མཚན་མཆུ་ཆེ་བ། མཚན་ཕྱེའི་ངོས་གཉིས་དང་། བསེ་རུས་དང་ཉེ་བའི་ནང་ངོས་སུ་རིང་ཞིང་དབྱིབས་ཟླུམ་པོ་ཅན་འབུར་ལ་་མཉེར་མ་ཅན་ཡིན། ཕྱི་ངོས་ནི་པགས་པ་དང་འདྲ། རྒྱུན་དུ་རྨོངས་སྤུ་སྐྱེས་ཡོད། ནང་ངོས་ནི་འབྱར་སྐྱི་ཡིན། པགས་རིམ་ནང་དུ་ཚིལ་གྲུབ་འཛོམས་ཤིང་། བསྣད་པའི་རྗེས་སུ་ཁྲག་སྐྲངས་འབྱུང་སླ། བུད་མེད་ཀྱི་མཚན་མཆུ་ཆེ་བ་གཉིས་ནི་རང་བྱུང་གི་ཁ་ཟུམ་ཡོད་ལ། གསང་ལམ་ཁ་དང་གཅིན་ལམ་ཕྱིའི་ཁ་སོགས་བཀབ་ཡོད། རེད་པ་འགོག་པའི་ནུས་པ་ལྡན།
ཙ་ཡུས་སྟོད་སྨད་
ཙ་ཡུས་ནི་བསང་ཆུ་རྫོང་གི་ལྷོའི་མཚམས་སུ་གནས་ཤིང་ཚོ་བ་དེའི་ཤར་དུ་གཙོས་དང་། ནུབ་ཏུ་བསང་ཁོག  ལྷོར་འབོ་ར་དང་ཨ་མཆོག  བྱང་དུ་བླ་བྲང་ལྷ་སྡེ་ཤོག་བཞི་དང་།  མདའ་སྨད།  ཐང་དཀར་ནང་།  རོང་ངར་བཅས་དང་ས་མཚམས་འདྲེས།  ཚོ་བ་དེའི་ལོ་རྒྱུས་བཤད་པ་ལ་སྔོན་དབུས་གཙང་ཙ་རི་ནས་མི་ཁྱིམ་ཞིག་ཡུལ་འདིར་སླེབས་ཤིང་གཞིས་ཆགས་ཏེ་བསྡད།  ཙ་རི་ནས་འོངས་ཕྱིར་ཁྱིམ་ཚང་དེ་སྡོད་པའི་ཡུལ་ལ་ཙ་རིར་བཏགས།  རིམ་བཞིན་སྒྲ་ཟུར་ཆག་སྟེ་ཙ་ཡུས་ཞེས་པར་གྱུར་ཞེས་པ་ངག་རྒྱུན་དུ་གྲགས།  ཐོག་མར་ཙ་རི་ནས་འདི་རུ་འོངས་པའི་མི་ཁྱིམ་དེ་ཧ་ལམ་བོད་བཙན་པོའི་སྐབས་ཡིན་པས་ཡུལ་འདིར་ཆགས་སྔ་བའི་ཚོ་བ་ཡིན།  མི་རབས་འགའ་སོང་རྗེས།  བོད་རུས་ཆེན་གསུམ་གྱི་ནང་ཚན་ལྡོག་གི་རྒྱུད་པ་ལས་མཆེད་པའི་གཡི་ཚ་དམག་དཔོན་གྱི་རྒྱུད་པ་ཀླུ་རྒྱག་འཁོར་བཅས་པ་ཙ་ཡུས་ས་ཁུལ་དུ་འོངས་ཤིང་ས་བཟུང་སྟེ་བསྡད་པས་ཡུལ་གྱི་དཔོན་པོར་གྱུར།  ཁ་གྱ་ཚོ་དྲུག་གི་ནང་ཚན་དུ་གྱུར།  ཡོན་རྒྱལ་རབས་ཀྱི་མཇུག་དང་མིང་རྒྱལ་རབས་ཀྱི་མགོ་ཙམ་ལ་བརྒྱ་དཔོན་གྱི་མཚན་ཐོབ་གནང་།  ཀླུ་རྒྱག་གི་བུ་ཆེ་བ་དཔལ་ཕྱུག་རྒྱལ་ལ་བུ་དྲུག་བྱུང་།  དེ་དག་ཙ་ཡུས་སྟོད་སྨད་དུ་བསྡད་པས་ཚོ་བ་དྲུག་ཏུ་གྱེས་ཤིང་སོ་སོ་རང་གི་ཚོ་དཔོན་དུ་གྱུར།  ནམ་ཞིག་སྤུན་མཆེད་མ་འཆམ་པས་དཔལ་ཕྱུག་རྒྱལ་ཁྲོས་ཏེ་ཚོ་དཔོན་སོ་སོའི་དབང་ཆ་བདག་གིར་བཟུང་།  ཚོ་བ་དྲུག་གཅིག་ཏུ་བསྡུས་པས་ཙ་ཡུས་ཚོ་བ་བྱུང་།  རབ་བྱུང་བཅུ་གསུམ་པའི་མེ་ལུག་སྟེ་སྤྱི་ལོ1787ལོར་ཀུན་མཁྱེན་གཉིས་པ་རྗེ་བཙུན་དཀོན་མཆོག་འཇིགས་མེད་དབང་པོ་ཙ་ཡུས་སུ་ཕེབས།  ཚོ་དཔོན་མགོན་པོ་རབ་བརྟན་གྱིས་ཙ་ཡུས་ཚོ་བ་ཀུན་མཁྱེན་གྱི་མཆོད་ཡོན་ལ་ཕུལ་ཞིང་ཕྱག་ཡིག་བྲིས་ཏེ་མཛུབ་ཐེལ་བཀོད།  དུས་དེ་ནས་བཟུང་།  ཙ་ཡུས་ཀྱི་འགོ་པ་ནི་བླ་བྲང་དགོན་པས་མངགས་སོ། །
རྩོམ་རིག་གི་ལོ་རྒྱུས་རགས་བཤད།
བེ་རི་འཇིགས་མེད།
སྐྱེ་རྒུ་དགོན་པ་
དཔལ་ས་སྐྱའི་ཆོས་སྡེ་ཆེན་པོ་མདོ་སྨད་སྒ་སྟོད་སྐྱེ་རྒུ་དོན་གྲུབ་གླིང་ནི། རུས་ཆེན་བཞི་ཡི་ཡ་གྱལ་སྒ་ཞེས་གྲགས་པའི་དམུ་ཚ་སྒ་ཡི་ཁོངས་སུ་གཏོགས་པ་ཡིན། ད་ལྟ་རྒྱ་བོད་ཡོངས་སུ་གྲགས་པ་སྒ་སྐྱེ་རྒུའི་མི་ལ་སྒ་པའི་མི་དང་། སྒ་ཁོག་གི་མི་ཞེས་གྲགས། དོན་ལ་སྒ་པའི་རུས་ཚོ་ཆེ་དྲུག་གི་ཁོངས་སུ་གཏོགས། ཆོས་སྡེ་ཆེན་མོ་འདིའི་ཆགས་གནས་ནི་ཡུལ་ཤུལ་བོད་རིགས་རང་སྐྱོང་ཁུལ་གྱི་ལྟེ་གནས། འབྲི་ཀླུང་སྔོན་མོ་གཡོན་ནས་དལ་གྱིས་འབབ་པའི་རྩལ་ཤིས་རྒྱ་གར་ལུང་བའམ་བྱ་ཤུལ་རྒྱ་གར་ལུང་བ་ཡིན།
བོད་གངས་ཅན་ལྗོངས་ཀྱི་ས་དགེ་བཀའ་རྙིང་སོགས་གྲུབ་མཐའ་ཆེན་པོ་དུ་མའི་ཡ་གྱལ་དཔལ་ལྡན་ས་སྐྱ་པའི་འཁོན་དཀོན་མཆོག་རྒྱལ་པོ་དང་། དཔལ་བརྩེ་བ་ཆེན་པོ་ས་ཆེན་ཀུན་དགའ་སྙིང་པོ་གཙོས་ས་ཆེན་གོང་མ་རྣམ་ལྔ་སོགས་གདུང་རྒྱུད་འཛིན་པའི་བླ་ཆེན་རྣམ་པས་རིམ་བཞིན་བསྐྱངས་པའི་གཙང་ས་སྐྱ་དགོན་པ་དང་། ངོར་ཆེན་རྡོ་རྗེ་འཆང་ཀུན་དགའ་བཟང་པོ་ནས་ཀླུ་ལྡིང་མཁན་ཆེན་འཇམ་དབྱངས་བསྟན་པའི་ཉི་མ་བར་མཁན་རབས་དོན་བཞིས་རིམ་བཞིན་བསྐྱངས་པའི་གཙང་ངོར་དགོན་གྱི་ཡན་ལག་ཏུ་གྱུར་པའི་དཔལ་ས་སྐྱའི་ཆོས་སྡེ་ཆེན་པོ་མདོ་སྨད་སྒ་སྟོད་སྐྱེ་རྒུ་དོན་གྲུབ་གླིང་ནི། རུས་ཆེན་བཞི་ཡི་ཡ་གྱལ་སྒ་ཞེས་གྲགས་པའི་དམུ་ཚ་སྒ་ཡི་ཁོངས་སུ་གཏོགས་པ་ཡིན། ད་ལྟ་རྒྱ་བོད་ཡོངས་སུ་གྲགས་པ་སྒ་སྐྱེ་རྒུའི་མི་ལ་སྒ་པའི་མི་དང་། སྒ་ཁོག་གི་མི་ཞེས་གྲགས། དོན་ལ་སྒ་པའི་རུས་ཚོ་ཆེ་དྲུག་གི་ཁོངས་སུ་གཏོགས། ཆོས་སྡེ་ཆེན་མོ་འདིའི་ཆགས་གནས་ནི་ཡུལ་ཤུལ་བོད་རིགས་རང་སྐྱོང་ཁུལ་གྱི་ལྟེ་གནས། འབྲི་ཀླུང་སྔོན་མོ་གཡོན་ནས་དལ་གྱིས་འབབ་པའི་རྩལ་ཤིས་རྒྱ་གར་ལུང་བའམ་བྱ་ཤུལ་རྒྱ་གར་ལུང་བ་ཡིན། ཡུལ་ཤུལ་ས་ཁུལ་ལ་དགོན་སྡེ་མང་པོ་མཆིས་པའི་ནང་ནས་དགོན་འདི་ནི་ཆེས་སྔོན་དུས་ནས་ཡོད་པའི་གནའ་བོའི་ཆོས་སྡེ་ཆེན་པོ་ཡིན་པའི་རྟགས་མངོན་གསལ་ཅན་མང་པོ་ཡོད་ལ། ད་ལྟའི་སྒ་སྐྱེ་རྒུ་ཆོས་སྡེ་ཆེན་པོ་འདི་ལ་སྒ་རྒྱལ་བ་གཡུང་དྲུང་ཞེས་པ་དེས། བོན་གྱི་དགོན་པ་གཉིས་ཕག་བཏབ་སྟེ། གཡུང་དྲུང་བོན་པོའི་ཆོས་སྡེ་སྟག་རྩེ་དགོན་དང་གཡུང་དྲུང་གནམ་མཆོང་དགོན་ཞེས་གྲགས་ཆེན་བྱུང་སྐད། བོད་རྒྱལ་ཁྲི་སྲོང་ལྡེ་བཙན་གྱི་སྐུ་རིང་ལ་པ་གོར་བེ་རོ་ཙ་ན་ཁམས་ཕྱོགས་སུ་ཐེངས་གསུམ་ཆིབས་ཕེབས་གནང་དུས་གྲའུ་བོན་སྡེ་ཆོས་ཞབས་ཚུད་ཅིང་རྙིང་མའི་ཆོས་སྡེ་ཆེན་པོ་ཞིག་གི་གྲུབ་མཐར་གྱུར་ཏེ། རྙིང་ཆོས་ཤིན་ཏུ་དར་བར་བྱུང་སྐད་དོ། ཕྱིས་སུ་འགྲོ་མགོན་ཆོས་རྒྱལ་འཕགས་པ་བློ་གྲོས་རྒྱལ་མཚན་སྤྱི་ལོ༡༢༦༥ལོར་ཁམས་ཕྱོགས་སུ་ཕེབས་གནང་སྐབས་དཔལ་ས་སྐྱ་པའི་གྲུབ་མཐའ་ཞིག་ཏུ་འགྱུར་བའི་རྟེན་འབྲེལ་དུ་སྐྱེ་རྒུ་དགོན་པ་ལ་ཇོ་བོ་བཅུ་གཅིག་ཞལ་གྱི་ཞལ་ཐང་གནང་བ་ད་ལྟ་རྒྱ་ནག་སྤྲུལ་སྐུ་སྐུ་ཕྲེང་བདུན་པ་ཀུན་དགའ་རྒྱལ་མཚན་མཆོག་གི་བླ་བྲང་ན་མཇལ་རྒྱུ་ཡོད་པ་དེའོ། ། གཞུང་གི་པུ་ཊ་དང་། ཙནྡན་གྱི་སྒྲོལ་མ་བཅས་འཛམ་གླིང་ན་རིན་ཐང་བྲལ་བའི་རྩ་ཆེན་གྱི་ནང་རྟེན་གནང་། དེའི་སྐབས་གྲའུ་དཔོན་གྱི་མེས་པོའི་རལ་གྲི་སོགས་རིན་ཐང་བྲལ་བའི་དངོས་རྫས་འབོར་ཆེན་ཡོད་པར་མ་ཟད། དཔལ་ས་སྐྱའི་བླ་བྲང་ཆེན་པོ་ཞིག་འཛུགས་པར་མཛད་དོ། ། རིམ་བཞིན་བོད་ཀྱི་རྡོ་རྗེ་གདན་དུ་བཞུགས་པའི་དཔལ་ས་སྐྱའི་བླ་ཆེན་རྒྱ་གར་ཤེས་རབ་རྒྱལ་མཚན་ཁམས་ཕྱོགས་སྒ་སྟོད་སྐྱེ་དགོན་དུ། སྤྱི་ལོ༡༣༩༨ལོར་ཆིབས་ཕེབས་གནང་སྐབས་དཔལ་ས་སྐྱའི་ལམ་འབྲས་གཙོས་སྐྱ་སེར་མང་པོ་ལ་དམ་པའི་ཆོས་ཀྱི་བདུད་རྩི་བསམ་གྱིས་མི་ཁྱབ་པ་ཕབ་པར་མ་ཟད་གྲའུ་དཔོན་མཆོད་འོག་སྡེ་ཁག་གཉིས་ཀྱིས་རྒྱབ་སྐྱོར་དང་རོགས་རམ་ཐུགས་ཁུར་འོག་ནས་སྔར་གྱི་ཆོས་སྡེའི་བཟོ་བཀོད་སྟེང་ལ་སྒ་སྐྱེ་རྒུ་དོན་གྲུབ་གླིང་ཞེས་དཔལ་ས་སྐྱའི་གྲུབ་མཐའ་ལ་བསྒྱུར་བར་མ་ཟད། ད་དུང་ལོ་རྒྱུས་སྟེང་དུ་ས་སྐྱའི་ཆོས་སྡེ་ཆེན་མོ་ཞིག་ཏུ་གྲགས་སོ།། དགོན་འདིའི་བཟོ་བཀོད་བརྗིད་ཉམས་ཆེ་ཞིང་། གྲྭ་པ་གྲངས་མང་བཞུགས་པ། རིན་ཐང་བྲལ་བའི་རིག་དངོས་ཕུན་སུམ་ཚོགས་པ་དང་མཁས་གྲུབ་གཉིས་ལྡན་གྱི་སྐྱེས་ཆེན་མང་པོ་བྱུང་བས་མཚན་སྙན་དགུང་དང་མཉམ་པའོ། ། ངོར་མཁན་ཆེན་དཔལ་ལྡན་ཆོས་སྐྱོང་གིས་གཙུག་ལག་ཁང་འདི་ཐོག་མར་བཞེངས་ནས་རྟེན་འབྲེལ་ལ་བརྟག་སྐབས། འདུ་ཁང་བསམ་འགྲུབ་རྒྱ་མཚོ་བཞེངས་པའི་ས་ཆ་འདི་ན་རྒན་མོ་ཞིག་གིས་བ་ཞིག་འཇོ་བཞིན་སྐབས། བ་དཀར་མོ་འདི་ལ་འོ་མ་མང་ཉུང་ཇི་ལྟར་འཇོ་རྒྱུ་ཡོད་དྲིས་པས། བཞོ་ཟོ་བསམ་འགྲུབ་འཁྱིལ་བའི་ནང་དུ་འོ་མ་རྒྱ་མཚོ་ལྟར་གང་འདུག་ཟེར་བ་རྟེན་འབྲེལ་ཤིན་ཏུ་འགྲིག་སྟེ་གཙུག་ལག་ཁང་འདི་ལ་འདུ་ཁང་ཆེན་མོ་བསམ་འགྲུབ་རྒྱ་མཚོ་ཞེས་མཚན་གསོལ་བར་གྲགས།།
སེམས་ཁམས་བཅོས་ཐབས་
སེམས་ཁམས་བཅོས་ཐབས་
སེམས་ཁམས་རིག་པའི་བཅོས་ཐབས་ལ་བརྟེན་ནས་བདེ་ཐང་ལ་གནོད་ནའི་རྒྱུ་རྐྱེན་སེལ་བའི་གྲོགས་བྱེད་པ།
ཨ་དཀོན་སྤྲུལ་སྐུ་ཀརྨ་བཤད་སྒྲུབ་
༡ ཨ་དཀོན་སྤྲུལ་སྐུ་ཀརྨ་བཤད་སྒྲུབ་ལགས་ནི་ཁམས་རི་བོ་ཆེའི་ངོམ་ཡུལ་མདའ་རག་གྲོང་ཚོ་རུ་ཡབ་ཝ་རྒྱུད་བཀྲ་ཤིས་རིན་ཆེན་དང་ཡུམ་ཁ་ལུ་དོན་གྲུབ་ཆོས་སྐྱིད་གཉིས་ཀྱི་སྲས་སུ། བོད་རབ་བྱུང་བཅུ་དྲུག་པའི་རྣམ་གནོན་ཞེས་པ་ལྕགས་ཕོ་འབྲུག་གི་ལོ། སྤྱི་ལོ 1940 ལོའི་ཟླ་བ 4 པའི་ཚེས་པ 2 ཉིན་སྐུ་འཁྲུངས། ཡུལ་འདི་ནི་མཁས་གྲུབ་ཆགས་མེད་རིན་པོ་ཆེས་ངོམ་དུ་རུང་བའི་ཡུལ་ཞེས་གསུང་པ་ལྟར། དྲུང་མཁའ་སྤྱོད་པ་ནམས་མཁའ་རྒྱལ་མཚན་དང་། ཀརྨ་པ་དྲུག་པ་མཐོང་བ་དོན་ལྡན། བརྒྱད་པ་མི་བསྐྱོད་རྡོ་རྗེ། མཁས་གྲུབ་ཀརྨ་ཆགས་མེད། གནམ་ཆོས་མི་འགྱུར་རྡོ་རྗེ་སོགས་དམ་པ་མང་པོའི་སྐུ་ཡུལ་ཡིན་པས། དམ་པའི་ཆོས་དང་དམངས་སྲོལ་རིག་གནས་ལ་གཏིང་ཟབ་པའི་སྒོ་ནས་གོམས་འདྲིས་ཡོད་པའི་ཡུལ་སྡེ་ཞིག་ཡིན། དམ་པ་ཨ་དཀོན་རིན་པོ་ཆེ་ཁོང་སྐུ་འཁྲུངས་མ་ཐག་རྡོ་ཡི་ནེའུ་ལེ་ཞིག་ཁྱིམ་དུ་བབས་པས་མི་རྣམས་ཀྱིས་དེ་ནི་འཛམ་ནག་གི་དངོས་གྲུབ་ཡིན་པས་ཁྱེའུ་འདི་བསོད་ནམས་ཤིན་ཏུ་ཆེ་བ་ཞིག་ཡིན་ངེས་ཟེར་ནས་རྟེན་འབྲེལ་བརྟགས། ཀརྨ་པ་རིག་པའི་རྡོ་རྗེས་རྟགས་ཡིག་གནང་བ་ལྟར། ཚ་སྒྲོལ་མ་ལྷ་ཁང་གི་བླ་མ་ཆོས་གྲགས་དང་། ལྷ་དབང་གཉིས་སྤྲུལ་སྐུའི་ངོ་ཉུག་ལ་བྱོན་ནས་ངོམ་ཡུལ་གྱི་བྱིས་པ་བདུན་ཙམ་གྱི་མིང་ཐོ་ཀརྨ་པར་ཕུལ་བས། དེའི་ནང་གི་དམ་པ་འདི་ཉིད་ཨ་དཀོན་གོང་མའི་ཡང་སྲིད་དུ་ཐུགས་ཐག་བཅད་དེ། ཁོང་ལ་ཀརྨ་བཤད་སྒྲུབ་ཆོས་ཀྱི་ཉི་མ་ཕྲིན་ལས་ཀུན་ཁྱབ་དཔལ་བཟང་པོ་ཕྱོགས་ལས་རྣམ་པར་རྒྱལ་བའི་སྡེ་ཞེས་མཚན་ཡང་གསོལ།
དེའི་ཕྱི་ལོར་ཨ་དཀོན་གོང་མའི་གཅུང་པོ་ཚུལ་ཁྲིམས་བྱམས་པ་སོགས་བྱོན་ནས་སྤྲུལ་སྐུ་ལ་ན་བཟའ་ཕུལ་བ་དང་ཁྱིམ་ཚང་འདི་ལ་བླུ་ཡོན་ལུག་བརྒྱ་ཙམ་གནང་སྟེ། བོད་ཆུ་མོ་ལུག་གི་ལོ་སྟེ་ཕྱི་ལོ 1943 ལོར་ཕུན་ཚོགས་བསྟན་འཛིན་དང་གསེར་ཡིན་རྒད་པོ་དཀོན་མཆོག་ཚེ་དབང་སོགས་ཀྱིས་སྐུ་གོང་མའི་གདན་སར་གདན་དྲངས། སྡེ་དགོན་གཉིས་ཀྱིས་ཆིབས་བསུ་གྲ་རྒྱས་ཞུས་ཤིང་། སྒེ་རུ་དཔོན་བསོད་ནམས་རྒྱལ་མཚན་དང་སྨད་མ་དཔོན་ལུང་རིགས་སོགས་ཀྱིས་ཆིབས་ཁ་བླངས། ལོ་དེའི་ཟླ་བ་ལྔ་པའི་ཚེས་བཅུ་གཉིས་ཉིན་ཁྲི་འདོན་མངའ་གསོལ་བྱས། གིང་ནོག་སྤྲུལ་སྐུ་ཀརྨ་ཆོས་ཀྱི་བློ་གྲོས་ཀྱིས་མནྜལ་རྒྱས་བཤད་དང་ཞབས་བརྟན་སྨོན་ཚིག་ཕུལ། དགོན་སྡེ་དང་བླ་དཔོན་ཁག་སོ་སོ་ནས་འབྱོར་ཚོད་དང་བསྟུན་པའི་འབུལ་ཚན་དང་གཟེངས་བསྟོད་ཞུས་ཤིང་དགའ་སྤྲོ་ཕུན་སུམ་ཚོགས་པས་མཐའ་རྒྱས་པར་བྱས།
༢
དེ་ནས་ཡོངས་འཛིན་བླ་མ་གྲགས་པ་བསྟན་འཛིན་ལས་ཡི་གེ་འབྲི་ཀློག་དང་ཆོ་ག་ཆོས་སྤྱོད་བསླབས་ཤིང་། མེ་ཁྱི་ལོར་གྲུ་གུ་བསོད་སྙིང་སྤྲུལ་སྐུ་ལས་གདམས་ངག་མཛོད་དང་ཕྱག་ཆེན་རྒྱ་གཞུང་གི་དབང་ལུང་གསན། ས་བྱི1948ལོར་འཛི་སྒར་ཀོང་སྤྲུལ་ལས་བཀའ་རྒྱུད་སྔགས་མཛོད་དང་མ་མགོན་འཁོར་ལྔའི་དབང་ལུང་ཞུས། ས་གླང་ལོར་གྲུབ་ཆེན་ཀརྨ་ནོར་བུའི་མདུན་ནས་རྒྱལ་བའི་བཀའ་འགྱུར་དང་ཀོང་སྤྲུལ་བཀའ་འབུམ། མི་ཕམ་བཀའ་འབུམ། རིན་ཆེན་གཏེར་མཛོད་སོགས་ཀྱི་ལུང་རྒྱུན་མནོས། ཆུ་སྦྲུལ་ལོར་དྲུང་ཆོས་ཀྱི་རྒྱ་མཚོ་ལས་ཟུར་མང་སྙན་རྒྱུད་དང་རིན་ཆེན་གཏེར་མཛོད་ཀྱི་དབང་ཐོབ། དཔལ་སྤུངས་ནས་ཀརྨ་པ་ལས་དགེ་ཚུལ་གྱི་སྡོམ་པ། བྱང་ཆུབ་སེམས་སྡོམ། མགོན་པོའི་སྲོག་གཏད་རྣམས་ཞུས། དེ་ནས་ཞེ་ཆེན་དགོན་པར་ཞེ་ཆེན་ཀོང་སྤྲུལ་པདྨ་དྲི་མེད་མཇལ། བླ་མ་དེ་ལས་ཀྱང་བཀའ་རྒྱུད་སྔགས་མཛོད། ཀློང་ཆེན་མཛོད་བདུན། སྙིང་ཐིག་ཡ་བཞི། ཞེ་ཆེན་རྒྱལ་ཚབ་ཀྱི་བཀའ་འབུམ་སོགས་ཀྱི་དབང་ལུང་དང་། ཕྱག་ཆེན་ངེས་དོན་རྒྱ་མཚོའི་ཁྲིད་ཞུས་ཤིང་རྟོགས་པ་ཕུལ་བས་བླ་མ་ཡང་ཐུགས་མཉེས། ཞེ་ཆེན་མཁན་པོ་གང་ཤར་ལས་མི་ཕམ་མཁན་འཇུག་དང་ངེས་ཤེས་སྒྲོན་མེ། སྤྱོད་འཇུག་དང་རྒྱུད་བླ་མའི་ཞིབ་ཁྲིད་གསན། དིལ་མགོ་མཁྱེན་བརྩེ་ལས་ཉིད་ཀྱི་གཏེར་ཁ་ཚེ་སྒྲུབ་སྐོར་དང་། སི་ཏུ་པདྨ་དོན་ཡོད་ལས་གདམས་ངག་མཛོད་ཀྱི་དབང་སོགས་རྒྱ་ཆེ་བའི་གསན་བསམ་ཚུལ་བཞིན་དུ་མཛད་དོ།།
༣
དེ་ནས་བོད་ས་མོ་ཕག་གི་ལོ་ཕྱི་ལོ1959ལོར་བོད་ཀྱི་བསྟན་སྲིད་ལ་འཕོ་འགྱུར་དང་ཉམ་ཉེས་ཕོག་སྟེ་བླ་སྤྲུལ་མི་དཔོན་དང་། མི་སེར་དཀྱུས་མ་ཡན་ཆད་ཡུལ་གྱར་ལུང་འཐོར་དུ་གྱུར་སྐབས་ཨ་དཀོན་སྤྲུལ་སྐུ་དང་ཟུར་མང་དྲུང་པ་སོགས་དཔོན་གཡོག་སུམ་བརྒྱ་ཙམ་དང་བཅས་ལྷོ་མོན་བརྒྱུད་དེ་རྒྱ་གར་ཕྱོགས་སུ་བྲོས་ཀྱང་ལམ་རོགས་མང་ཆེ་བ་རྐྱེན་ལམ་དུ་ཤོར་བས། འཕགས་ཡུལ་དུ་མི་བཅུ་གསུམ་ཙམ་བསླེབས། དེ་ནས་རིས་མེད་གྲུབ་མཐའ་སྤྱིའི་སྤྲུལ་སྐུའི་སློབ་གྲྭ་ཟེར་བ་ཞིག་གི་གཙོ་བོའི་འགན་ཁུར་བཞེས་ཏེ་རྒྱ་གར་ནས་ལོ་གསུམ་ཙམ་བཞུགས།
1963ལོར་དྲུང་པ་དང་མཉམ་དུ་ནུབ་ཕྱོགས་དབྱིན་ཇིའི་ལུང་པར་ཕེབས། རྒྱལ་ཁབ་དེ་ནས་སྔགས་འཆང་ངམ་དགེ་བསྙེན་གྱི་ཚུལ་གྱིས། སྨན་ཁང་ནང་དུ་ལས་ཀ་དཀྱུས་མ་དག་ལས་བཞིན་ལོ་གསུམ་ཙམ་འདས། 1967ལོར་ཟུར་མང་དྲུང་པ་དང་མཉམ་དུ་ནུབ་ཕྱོགས་བོད་ཀྱི་དགོན་པ་ཐོག་མ་དེ་བཏབ་ཅིང་མིང་ལ་བཀའ་བརྒྱུད་བསམ་ཡས་གླིང་ཞེས་བཏགས།
1970ལོར་དྲུང་པ་ཨ་མེ་རི་ཀར་ཕེབས་ཤིང་། བསམ་ཡས་གླིང་གི་བསྟན་བདག་དུ་ཨ་དཀོན་སྤྲུལ་སྐུ་བཞུགས། དེའི་རྗེས་སུ་ཁོང་རྣམ་གཉིས་ཐུགས་སྣང་མཐུན་མིན་སོགས་ཀྱི་ཐད་གླེང་བརྗོད་མི་འདྲ་བ་འགའ་ཞིག་བྱུང་ཡང་། རྒྱལ་བསྟན་གྱི་ཁུར་བཞེས་སྟངས་མི་འདྲ་བའི་དབང་གིས་དགོངས་ཕྱོགས་མི་མཐུན་པ་ཅུང་ཟད་ཅིག་ནི་བྱུང་ཡོད་པར་ངེས། ཆོས་རྒྱམ་དྲུང་པས་ནི་བསྟན་པ་མ་དར་བའི་གནས་སུ་ཆོས་སྤེལ་བར་འདོད་ཅིང་སྤྱོད་པ་ཐོལ་བྱུང་མཛད་ལ། ཨ་དཀོན་རིན་པོ་ཆེས་ནི་དམ་ཆོས་དར་ཡང་ཉམ་པའི་ཕྱོགས་སུ་གསོ་བར་འདོད་ལ་བཏུལ་ཞུགས་ཀྱི་སྤྱོད་པར་མོས་པ་བྱས་མེད་པ་ལྟ་བུའི་སྣང་ཚུལ་འདུག །མདོར་ན་དམ་པ་འདི་གཉིས་ཀྱི་ཐུགས་བསྐྱེད་དང་མཛད་བཟང་ལ་བརྟེན་ནས་ནུབ་ཕྱོགས་སུ་བོད་ཀྱི་ནང་བསྟན་དར་བའི་སྒོ་ཆེན་ཕྱེས་ཤིང་། རིས་མེད་གྲུབ་མཐའ་ཁག་གི་བླ་ཆེན་རྣམས་ཀྱང་ནུབ་ཡུལ་དུ་ཅི་བདེར་ཕེབས་ཐུབ་པའི་ཟམ་ཆེན་ཡང་བཙུགས་ཡོད།
1974ལོར་བསམ་ཡས་གླིང་དུ་གཙུག་ལག་ཁང་དང་སྐུ་གསུང་ཐུགས་རྟེན་མ་ཎི་དུང་འཁོར་སོགས་གསར་བཞེངས་མཛད་ཅིང་། ཁྱད་པར་དུ་སྤྱོད་འཇུག །རྒྱུད་བླ། ཐར་རྒྱན། ཏཻ་ལོ་ན་རོའི་རྣམ་ཐར། མི་ཕམ་མཁན་འཇུག་སོགས་སློབ་སྦྱོང་གི་འཛིན་གྲྭ་གསར་འཛུག་གནང་། ལོ་འདིར་ཀརྨ་པ་བཅུ་དྲུག་པས་ཨ་དཀོན་རིན་པོ་ཆེར་ཆོས་རྗེ་བླ་མ་ཞེས་པའི་མཚན་གནས་ཡང་གནང་། ད་དུང་དཔལ་སྤུངས་སྒྲུབ་ཁང་གི་བཅའ་ཡིག་དང་མཐུན་པར་སྒྲུབ་ཁང་གསར་འཛུག་གནང་སྟེ་སྒྲུབ་ཐེངས་རེ་རེར་ཡང་རྒྱལ་ཁབ་ཉེར་གཉིས་ཙམ་གྱི་མི་འདུས་ཡོད། ད་དུང་བུད་མེད་ཀྱི་སྒྲུབ་ཁང་། གྲྭ་པའི་སྒྲུབ་ཁང་། མ་ཎི་དུང་སྒྲུབ། སྔོན་འགྲོའི་ཆོས་ཚོགས་སོགས་ཀྱང་བཙུགས། དེར་འདུས་ཀྱི་སློབ་མ་རྣམས་ལ་རྒྱལ་དབང་བཅུ་བཞི་པ་དང་། ཀརྨ་པ། དིལ་མགོ་མཁྱེན་བརྩེ། ས་སྐྱ་གོང་མ། སི་ཏུ་སོགས་བླ་ཆེན་ཁག་གདན་དྲངས་ནས་དད་ལྡན་རྣམས་ཀྱི་རེ་བ་ཚུལ་བཞིན་དུ་བསྐངས། གོང་གི་སྒྲུབ་ཁང་དེ་དག་ཡོད་སའི་དམ་པ་གླིང་ཟེར་བའི་གླིང་ཕྲན་ཉམས་དགའ་དེ་ཉོས་ནས། ཆོས་རྒྱུད་རིས་མེད་ཀྱི་ཚོགས་ཁང་བསྐྲུན་ཅིང་རྒྱལ་ཁབ་སོ་སོར་བཞུགས་པའི་ནང་པའི་ཆོས་པ་བསྡུས་ཏེ། ལོ་ལྔ་རེའི་མཚམས་སུ་ནང་ཆོས་ཀྱི་ཟབ་གནད་དང་འཛིན་སྐྱོང་གི་བགྲོ་གླེང་ཚོགས་འདུ་འཚོགས།
༤